
Under  præsidium  af 
områdepræ  sidenten 
Kenneth  Johnson 
blev  første  halvårs 
stavskonference 
afholdt  den  22.-23. 
april  i  kirken  på 
Maglegårds  Alle 

Det  er  som  om  konfe- 
rencemødet  lørdag 
aften  altid  er  noget  helt 
specielt,  og  det  slog  heller 
ikke  fejl  denne  gang. 
Præsident  Torben  Engbjerg 
mindede  os  om  forholdene  i 
andre  lande,  og  hvor  privi- 
legerede vi  er,  at  bo  i  et  frit 
og  fredeligt  land,  hvor  der 
er  nok  at  spise. 

-  Disse  forhold  er  en  ga- 
ve, som  vi  må  påskønne 
ved  at  vise  et  eksempel  ved 
at  være  positive,  taknem- 
melige og  villige  til  at  dele 
med  andre,  især  evangeliet, 
sagde  præsident  Engbjerg. 

Præsident  Jens  Kristof- 
fersen fortalte  en  beretning 
om  en  dreng,  der  havde 
vænnet  sig  til  nogle  smerter 
i  benet,  og  stillede  det  tan- 
kevækkende spørgsmål,  om 
vi  på  samme  måde  kan 
vænne  os  til  synd?  Vi  må 
aldrig  lade  stå  til,  men  stole 
på,  at  vi  kan  gå  fremad. 
Dette  blev  yderligere  slået 
fast  af  en  af  vore  hjemvend- 
te missionærer  søster  Liset- 
te Krogstrup,  som  under- 
stregede, at  vi  kan  blive 
fuldkomne.  Fuldkommen- 


hed er  både  et  krav,  en  mu- 
lighed og  en  af  de  største 
velsignelser,  vi  kan  arbejde 
på,  og  som  vi  endeligt  kan 
opnå  i  kraft  af  Jesu  Kristi 
forsoning. 

Tid  har  vi  alle 

Regionalrepræsentant  Ing- 
var Olsson  talte  om  tid.  At 
vi  besynderligt  nok  har 
masser  af  hjælpemidler  i 
dag,  som  sparer  tid,  men  al- 
ligevel synes  vi  ikke  at  have 
tid  nok.  Vi  må  vende  dette 
tankebillede  til  et  positivt 
billede: 

-  Tiden,  hvert  minut,  er 
en  gave,  den  er  alt,  hvad  vi 
har  at  gøre  vore  gerning  i 
her  på  jorden,  sagde  bror 
Olsson,  der  i  august  måned 
sammen  alle  Kirkens  øvrige 
regionalpræsentanter  vil 
blive  afløst  fra  sin  nuvæ- 
rende kaldelse. 


Søster  Anderson,  hustru  til 
missionspræsident  Alma 
Anderson,  talte  dernæst  og 
udtrykte  sin  taknemmelig- 
hed for  at  være  i  Danmark 
og  deltage  i  Herrens  værk. 
Hun  udtrykte  sin  kærlighed 
til  danskerne  og  glæde  over 
sammen  med  sin  mand  at 
kunne  tjene  danske  og  is- 
landske søskende  i  3  år. 

Dernæst  talte  søster  Pa- 
mela Johnson,  hustru  til 
præsident  Kenneth  John- 
son, om  at  se  os  selv  i  et 
sandt  lys.  Hun  fortalte  om 
en  pige  fra  Phillipinerne, 
som  aldrig  før  havde  set  sig 
selv  i  et  spejl,  men  som  fik 
et  foto  og  langsomt  blev 
klar  over,  at  det  smukke  bil- 
lede var  hende  selv.  Vi  må 
også  prøve  at  have  et  smukt 
billede  af  os  selv  og  se  os  selv, 
som  Gud  ser  os,  hvilket  om- 
fatter de  muligheder  vi  har. 


90  templer  i  verden 

Områdepræsident  Kenneth 
Johnson  talte  om  Kirkens 
vækst,  at  der  med  10  nye 
templer  snart  ville  være  90 
templer  i  gang  i  verden. 
Mange  -  både  levende  og 
døde  -  ønsker  at  se,  hvad  vi 
ser,  og  høre,  hvad  vi  hører: 
-  Vores  styrke  som  helli- 
ge ligger  i  den  enhed,  der 
består  i,  at  vi  holder  de 
samme  pagter,  nemlig  de 
pagter,  vi  indgår  i  Herrens 
templer.  Som  ledere  er  det 
vores  første  opgave  at  følge 
Herrens  inspiration  i  vore 
gerninger  og  dernæst  belæ- 
re andre  om  de  sande  prin- 
cipper. Præsident  Johnson 
bekendtgjorde  også,  at  han 
er  kaldet  til  et  områdepræsi- 
dentskab i  Filip  ineme  fra 
den  15.  august  1995.  -  Vi  vil 
savne  ham  og  hans  smitten- 
de humor,  som  skal  opleves! 

To  møder  på  Maglegårds 
Allé 

Søndagens  møder  var  op- 
delt i  2  hovedmøder,  som 
begge  var  åbne  for  alle  og 
begge  foregik  på  Maglegårds 
Allé.  Mødet  kl.  10.00  blev 
indledt  af  stavens  kvinde- 
kor,  som  sang  »Guds  And 
som  en  Ild«  under  ledelse  af 
Susanne  Perkins. 

Efter  indledningsbønnen 
fik  stavens  medlemmer  lej- 
lighed til  at  opretholde  vo- 
res nye  profet,  præsident 
Gordon  B.  Hinckley  tillige 
med  alle  øvrige  kirkeledere. 
Det  var  bevægende  at  op- 
retholde præsident  Hinck- 
ley, som  har  indviet  vores 
eget  nordiske  tempel,  og 
som  har  profileret  Kirken  så 
markant  de  seneste  år  med 
udstrakte  hænder  til  resten 
af  verden. 

Efter  endnu  en  inspire- 
rende sang  af  kvindekoret, 
»O  Helligånd«,  udtrykte 
stavspræsident  Johan  Koch 
tak  til  alle,  der  ofrer  tid  og 
talenter  på  Herrens  værk  i 
Københavns  stav. 

Præsident  Koch  opfor- 
drede dernæst  alle  stavens 
medlemmer  til  at  være  po- 
sitive og  til  at  bede  Herren 
åbne  folkets  hjerter  i  Dan- 
mark, ligesom  han  efter 


mange  års  bønner  fra  alle 
de  hellige  åbnede  lande- 
grænserne i  de  »lukkede 
lande«. 

Vi  er  alle  kaldet 

Missionspræsident  Ander- 
son, som  få  måneder  efter 
skulle  afslutte  sin  mission, 
mindede  os  om  det  store 
kærlighedsværk  fra  Gud, 
som  evangeliet  er; 

-  Vi  må  alle  bringe  det 
videre  til  andre.  Vi  er  kal- 
det, ikke  ved  en  tilfældig- 
hed, men  af  en  levende 
profet.  Der  kræves  måske 
meget,  men  belønningerne 
er  usigeligt  store.  Det  er 
vigtigere  at  gå,  som  Jesus 
gik,  end  at  rejse  hen  og  gå, 
hvor  Jesus  gik. 

Dernæst  talte  Morten 
Hansen,  4.  ward,  som  snart 
skulle  rejse  på  mission  til 
England.  Blandt  de  mange 
årsager  til  at  tage  på  missi- 
on fremhævede  Morten 
missionæroplevelser  og  den 
udvikling,  han  havde  obser- 
veret hos  hjemvendte  mis- 
sionærer. 

o 

-  Men  Anden  bekræfte- 
de min  beslutning,  og  ud- 
byttet -  for  andre  og  for 
mig  selv  -  afhænger  natur- 
ligvis af  mit  arbejde  og  min 
indstilling. 


Fællessang  og  overraskede 
talere 

Efter  benstrækning  under 
fællessangen  »Så  sikker  en 
grundvold«  fik  vi  en  velop- 
lagt tale  fra  stavens  Prima- 
rypræsident Pia  Rasmussen, 
der  blot  få  minutter  før  fæl- 
lessangen blev  bedt  om  at 
bære  sit  vidnesbyrd.  Under 
de  store  udfordringer,  børn 
bliver  udsat  for  i  dag,  er  det 
bydende  nødvendigt,  at  vi 
alle  styrker  børnene.  De  be- 
tror sig  ofte  til  lærerne  i 
skolen,  så  det  er  vigtigt,  at 
de  får  den  rette  ballast  i 
hjemmet  og  i  Kirken.  Pia 
udtrykte  tak  for  det  store 
arbejde,  som  udføres  af 
funktionærerne  i  Primary: 

-  Det  er  en  velsignelse 
med  de  gode  lærerkræfter, 
netop  til  børnene,  som  er  så 
tillidsfulde  og  påvirkelige. 

Bror  Rune  Borgen  fra  4- 
ward  talte  dernæst  som  et 
af  stavens  nyere  medlem- 
mer. Bror  Borgen  fik  også 
kun  ganske  kort  tid  til  at 
samle  sine  tanker.  Det  var 
imidlertid  slet  ikke  noget 
problem.  Han  fortalte 
blandt  andet  om  en  ople- 
velse, han  havde  haft  med 
en  samtale  med  en  mand  i 
toget.  Bror  Borgen  var  ble- 
vet inspireret  til  at  huske 


Medlemmer  af  Københavns 
Stav  strækker  henene  og 
synger  sammen. 
(FOTO:  Stokholm) 


skriftens  ord  om  Elias'  kom- 
me, netop  på  et  tidspunkt  i 
samtalen,  hvor  det  hjalp 
ham  med  at  dele  evangeliet 
med  denne  mand. 

Børn  en  gave  fra  himlen 

Regionalrepræsentant  Ing- 
var Olsson  udtrykte  glæde 
over  sin  kaldelse  og  at  mø- 
de søskende  i  hele  Skandi- 
navien. Han  fortalte  om  en 
oplevelse  fra  den  søndag, 
han  skulle  velsigne  og 
navngive  sit  tiende  barn  i 
kirken.  Han  måtte  holde  en 
lange  pause,  hvorefter  han 
blev  inspireret  til  at  give 
datteren  et  helt  andet  navn 
end  planlagt: 

-  Børn  er  en  gave  fra 
himlen,  og  de  kan  blandt 
andet  lære  os  ydmyghed  og 
tålmodighed. 

Søster  Pamela  Johnson 
understregede  med  en  histo- 
rie, at  vor  himmelske  Fader 
gør  alt  for  os  af  kærlighed: 

-  Måtte  vi  også  gøre  vor 
gerning  af  kærlighed  og  ik- 
ke af  frygt  eller  ønske  om 
belønning. 

Så  var  det  præsident 
Johnsons  tur.  Han  fortalte 
om  en  ung  uerfaren  missio- 
nær, som  efter  14  dage  i 
missionsmarken  pludselig 
indså,  hvor  storslået  frelses- 

Præsident  og  søster  ]ohnson  sammen  med  stavspræsident 
Johan  S.  Koch  og  hustru.  (FOTO:  Stokholm) 


planen  er:  »Tror  vi  virkelig 
på  det?«  jublede  han.  Frel- 
sesplanen udtrykkes  også 
gennem  en  lille  brochure, 
som  afbilleder  en  familie  på 
forsiden,  og  som  i  England 
har  været  et  godt  missio- 
nærredskab. 

-  Mange  menneskers  liv 
er  ændret  på  grund  af  kend- 
skab til  frelsesplanen,  sagde 
præsident  Johnson. 

-  1  1959  kendte  jeg  ikke 
Kirken,  men  jeg  tog  imod 
en  invitation  til  at  komme 
ind  i  kirken  og  hilse  på 
Pamelas  forældre,  og  det 
havde  skæbnesvangre  føl- 
ger! Alle  kender  frelsespla- 
nen fra  forudtilværelsen, 
men  her  på  jorden  er  det 
nødvendigt,  at  andre  min- 
der os  om,  hvor  vi  kommer 
fra,  hvorfor  vi  er  her,  og 
hvilke  muligheder  vi  har  ef- 
ter dette  liv.  Derfor  må  vi 
alle  hjælpe  andre  til  at 
modtage  budskabet,  lød  op- 
fordringen fra  præsident 
Johnson. 

Stavens  medlemmer  fik 
derefter  den  udfordring,  at 
vi  alle  bringer  en  anden 
person  ud  af  mørket  og  ind 
i  Kirken  inden  for  de  næste 
6  måneder  -  enten  en  inak- 
tiv eller  et  ikke-medlem.  En 
som  vil  genkende  lyset: 


-  1  kan  fordoble  denne  for- 
samling på  6  måneder,  sag- 
de præsident  Johnson.  Vær 
begejstrede  over  jeres  kend- 
skab til  frelsesplanen  og  lad 
det  smitte  af  på  andre! 

Fast  og  bed  for  fremgang  i 
Danmark 

Ved  konferencens  andet 
hovedmøde  kl.  14  opfordre- 
de præsident  Koch  os  til  at 
faste,  bede  og  virke  for  at 
kunne  opfylde  den  udfor- 
dring, vi  fik  af  præsident 
Johnson  på  det  forudgående 
møde:  At  vi  hver  især  brin- 
ger et  andet  menneske  til 
Kirken  inden  for  de  næste 
6  måneder.  Han  takkede 
påny  stavens  medlemmer 
for  deres  ofre,  og  fremhæve- 
de arbejdet  for  Primary  og 
de  vidunderlige  unge  men- 
nesker, som  hvert  år  får  mu- 
lighed for  at  tage  til  temp- 
let. 

Dernæst  opfordrede  Sø- 
ster Anderson  os  alle  til  at 
så  glæder  -  og  gemme  dem 
i  en  »åndelig  bank.« 

Ole  Madsen,  medlem  af 
stavens  høj  råd,  reflekterede 
over  præsident  Johnsons  ta- 
le lørdag.  Mange  af  dem, 
der  ikke  har  hørt,  hvad  vi 
har  hørt,  tror  stadig,  at  der 
kun  er  én  himmel  og  et 


helvede:  -  Hvis  der  kun  var 
to  muligheder,  hvorfor  så 
arbejde  på  sin  frelse?  Så 
kunne  vi  bare  nøjes  med  at 
leve  som  gennemsnittet  og 
nå  himlen.  Men  Kristus  har 
sagt:  I  min  Fader  hus  er  der 
mange  boliger,  og  i  sin  store 
kærlighed  har  han  givet  os 
muligheder  for  at  nå  ophø- 
jelsen, at  nå  helt  hjem  i 
Guds  nærhed. 

Regionalrepræsentant 
Ingvar  Olsson  omtalte  sin 
søn  på  mission  i  Leeds, 
England  og  fremhævede,  at 
familieaftenprogrammet 
medfører  større  tro  og  en- 
hed, også  i  tempelbesøg. 

Søster  Pamela  Johnson 
citerede  indledningen  af  ro- 
manen »To  Byer«  og  gen- 
gav opfordringen  til,  at  vi 
hver  især  gør  denne  tid  til 
»den  bedste  af  alle  tider  i 
historien«. 

Præsident  Johnson  bad 
som  afsluttende  taler  først 
stavspræsidenten  og  missi- 
onspræsidenten  om  et  kort 
vidnesbyrd.  Dernæst  bad 
han  samtlige  enheder  i  sta- 
ven om  at  holde  et  særligt 
møde  på  fastesøndagen  i 
maj ,  hvor  præstedømmet 
sammen  med  Hjælpefor- 


eningen skulle  undervises  i 
den  første  missionærlekti- 
on. Dette  for  at  indlede  det 
mirakel,  at  Kirkens  vækst  i 
Danmark  øges: 

—  Som  Moroni  fremhæ- 
ver, er  miraklernes  tid  ikke 
hørt  op,  så  længe  der  findes 
tro  på  jorden.  Miraklet  her 
kan  være,  at  mennesker  be- 
gynder at  tilslutte  sig  kirken 
i  hundredvis.  Vi  må  ved  in- 
spiration række  ud  til  dem, 
der  ville  være  medlemmer, 
hvis  de  blot  vidste,  hvor 
den  sande  kirke  findes. 

Vor  områdepræsident 
fortalte  dernæst  en  række 
hændelser  og  citerede 
skriftsteder,  som  dokumen- 
terede, at  omvendelsens  og 
miraklernes  tid  ikke  er  for- 
bi, og  han  sluttede  med  or- 
dene: 

-  Må  alle  Herrens  vel- 
signelser være  hos  jer,  for 
miraklernes  tid  er  ikke  op- 
hørt. I  vil  se  nogle  her  iføl- 
ge jeres  tro. 

Helge  Nørrung 
er  medlem  af  Københavns 
1 .  Ward  og  arbejder  som 
mediespecialist  i  Informations- 
og  samfundstjenesten  i 
Den  Danske  Region. 


Nyligt  hjemvendt  missionær,  Lisette  Krogstrup,  fortæller  om  sin 
mission.  (FOTO:  Stokholm) 


K  I  R  K  E  N  Y  T 


3 


speciel  fireside 
for  alle  12-30  årige  i 
Københavns  Stav 


I  forbindelse  med 
stavskonf  erencen  i 
Københavns  Stav 
blev  alle  stavens  unge 
medlemmer  inviteret 
til  en  speciel  fireside 
med  præsident  John- 
son og  hans  hustru. 
Præsident  Johnson 
optrådte  på  slap  line 
og  fremkaldte  smil  og 
grin  hos  alle  tilstede- 
værende 


Aftenen  var  under  le- 
delse af  bror  Ken  Hall, 
der  er  Unge  Mænds  præsi- 
dent i  Københavns  Stav. 

Først  talte  søster  Martha 
Poulsen,  UV'er  fra  1.  ward, 
om  vigtigheden  af  uddan- 
nelse, både  for  vores  egen 
skyld  og  for  den  indflydelse, 
vi  som  sidste  dages  hellige 
kan  have  i  verden,  hvis  vi 
er  forberedte.  Broder  Rune 
Borgen  fra  4-  ward  talte  bl.a. 
om  vigtigheden  af  at  gøre, 
som  Jesus  ville  have  gjort: 
-  Det  tager  et  år  at  op- 
bygge en  god  vane,  men 
kun  tre  dage  at  nedbryde 
den.  Vi  må  derfor  være  ud- 
holdne  og  udvikle  os  linie 
på  linie  ... 

Søster  Tina  Andersen  fra 
Roskilde  ward  berørte  også 
emnet  gode  vaner  og  talte 
om  den  styrke,  det  kræver 
at  få  disse  udviklet.  En  som- 
merfugl får  udviklet  sin 
styrke,  når  den  kæmper  sig 
ud  af  puppen,  derfor  må 


Præsident  Johnson  kan  få  selv  den  så  seriøse  Aage  Brock  til  at 
trække  lidt  på  smilebåndet.  (FOTO:  Stokholm) 


man  ikke  »hjælpe«  den.  Af 
samme  grund  vil  Herren  ik- 
ke altid  gribe  ind  ved  at 
fjerne  vore  prøvelser.  Bro- 
der Morten  Jensen  fra  4- 
ward  talte  dernæst  om  Kri- 
sti forsoning  og  kærlighed. 

Musik  har  stor  indflydelse 

Så  var  det  søster  Pamela 
Johnsons  tur,  og  hun  talte 
levende  om  musik  i  forhold 
til  ord: 

-  Musik  taler  ikke  kun 
til  hjernen,  men  også  til 
hjertet  og  følelserne,  sagde 
søster  Johnson,  der  tilføjede 
at  musikken  derfor  har  så 
stor  magt,  enten  til  det  go- 
de eller  det  onde. 

-  Vi  må  spørge  os  selv 
og  Ånden,  om  dette  stykke 
musik  får  os  til  at  føle  godt, 
opfordrede  søster  Johnson. 

Præsident  Kenneth 
Johnson  kaldte  en  ung  pige 
og  dernæst  en  ung  mand  op 
på  talerstolen.  Dvs.  han  bad 
klogeligt  præsident  Koch 


om  at  gøre  det!  De  unge 
blev  bedt  om  at  nævne 
nogle  af  deres  mål,  hvoref- 
ter præsident  Johnson 
fremhævede: 

-  Målsætning  kræver  er- 
kendelse af,  hvor  vi  står  nu, 
og  fast  beslutning  om  at  be- 
væge os  i  en  bestemt  ret- 
ning. Opnåelse  af  vores  mål 
afgøres  derfor  af  vore  tanker 
og  de  aktiviteter,  vi  beskæf- 
tiger os  med.  Et  andet  par 
blev  på  samme  måde  kaldt 


op,  da  de  var  godt  på  vej  til 
opnåelse  af  nogle  vigtige 
mål. 

Og  præsident  Johnson 
fortsatte  med  at  fortælle  om 
en  episode,  hvor  han  som 
dreng  var  på  »æblerov«: 

-  Der  er  intet  stakit  højt 
nok  til  at  hindre  fristelser, 
men  vores  egen  beslutning 
og  indstilling  kan  hindre  os 
i  at  give  efter  for  dem.  Vi 
må  invitere  Anden  til  at 
vejlede  os,  sagde  præsident 
Johnson. 

Efter  endnu  et  humori- 
stisk -  og  alvorligt  -  indslag 
ved  interview  af  en  ung 
mand  angående  det  at  klat- 
re i  reb,  fik  hele  forsamlin- 
gen den  udfordring  at  være 
ærlige  og  følge  Andens  til- 
skyndelser: 

-  ...for  derved  vil  vi  lytte 
til  ham,  der  elsker  og  hjæl- 
per os  mest  af  alt:  vor  Frel- 
ser Jesus  Kristus. 

Helge  Nørrung  er  medlem  af 
Københavns  1 .  Ward  og  ar- 
bejder som  mediespecialist  i 
Informations-  og  samfundstje- 
nesten i  Den  Danske  Region. 


De  unge  mennesker  morede  sig  godt  under  firesiden  med 
præsident  Johnson.  (FOTO:  Stokholm) 

To  eventyr  sjæle 
møder  hinanden  og  ender  i 
Tabernakelkoret 


I  Tabernakelkorets 
ugentlige  udsendelse 
»Musik  og  det  talte 
ord«  hver  søndag 
morgen  kan  man  ver- 
den over  være  heldig 
at  se  et  glimt  af  et  par 
ansigter,  mange  her  i 
Danmark  kender. 
Siden  foråret  1994 
har  Heidi  og  Mogens 
Mogensen  sunget  i 
det  berømte  kor 


I familien  Mogensens 
hjem  i  Pleasant  Grove  i 
Utah  er  det  helt  klart  mu- 
sikken, der  driver  værket. 
Det  er  godt  nok  ikke  mu- 
sikken, der  har  sørget  for 
brød  på  bordet,  for  i  tre  for- 
skellige lande  har  Mogens 
drevet  succesrige  firmaer 
der  spænder  lige  fra  et  tryk- 
keri til  en  købmandsforret- 
ning. 

Selvom  firmaerne  har 
formået  at  skabe  midler  til 
en  nu  behagelig  tilværelse, 
så  er  det  alligevel  musik- 
ken, der  har  sat  tempoet  og 
stemningen  i  familiens  liv. 

Stemningen  har  altid 
været  meget  ladet  med  pla- 
ner og  mål  og  drømme, 
men  tempoet  for  deres  gen- 
nemførsel har  til  tider  væ- 
ret mere  »andante«  end 
»allegro«. 

Men  efter  familiens  an- 
komst til  Utah  er  der  kom- 
met betydeligt  mere  skub  i 
tingene. 


1964."  Et  lykkeligt  par  i  kælderen  på  Priorvej.  Brudebuketten 
var  flot  selvom  den  først  blev  bestilt  3  timer  før  brylluppet. . . 


Da  familien  for  et  par  år  si- 
den rykkede  teltpælene  op, 
denne  gang  for  at  flytte  til 
Utah,  var  det  for  at  opfylde 
en  livslang  mission  og 
drøm. 

Drømmen  var  at  synge  i 
Tabemakelkoret  i  Salt  Lake 
City,  og  missionen  var  glo- 
balt at  udbrede  kendskabet 
til  Danmarks  mest  kendte 
komponist,  Carl  Nielsen. 

Mange  år  og  mange  penge 

Netop  denne  mission  har 
Mogens  brugt  mange  år  og 
store  beløb  på  at  opfylde. 
Mogens  har  over  en  årræk- 
ke brugt  tusindvis  af  timer, 


kørt  endeløse  kilometer  og 
brugt  mange  penge  på  at 
forske  og  skrive  om  Carl 
Nielsen,  og  arbejdets  kulmi- 
nation blev  da  også  et  værk 
på  ikke  mindre  end  syv 
bind. 

At  Mogens  i  den  grad 
forelskede  sig  i  Carl  Nielsen 
og  hans  værker  er  nok  ikke 
helt  tilfældigt. 

De  to  mænd  har  meget 
tilfælles  i  deres  liv.  Begge  er 
de  født  på  Fyn  og  voksede 
op  nær  Odense.  Begge  hav- 
de de  meget  musikalske 
fædre,  der  spillede  til  bryl- 
lupper og  sørgede  for  søn- 
nemes  musikundervisning. 


Begge  flyttede  de  i  en  alder 
af  14  år  fra  Fyn  til  Køben- 
havn, og  begge  tjente  de  i 
hæren  i  Danmark. 

Begge  forelskede  de  sig 
også  i  en  ung  alder  i  en 
»mormonpige«. 

Carl  Nielsen  forelskede 
sig  alvorligt  i  en  pige  fra 
Kirken,  som  det  var  plan- 
lagt han  skulle  giftes  med. 
Sammen  var  det  meningen, 
at  de  skulle  immigrere  til 
Utah  og  tilslutte  sig  de  hel- 
lige. Men  sådan  gik  det  al- 
drig for  Carl  Nielsen.  Hans 
kærlighed  forlod  ham  til 
fordel  for  en  rigere  mand  i 
Odense. 

Til  gengæld  blev  Mo- 
gens gift  med  sin  »mormon- 
pige« Heidi,  og  de  nåede  til 
Utah,  hvor  de  for  nyligt  har 
fejret  deres  30  års  bryllups- 
dag. 

Sluset  ind  i  Kirken 

Mogens,  der  egentlig  ikke 
interesserede  sig  for  religi- 
on, blev  af  missionærerne 
inviteret  til  at  komme  og 
deltage  i  Jørgen 
Lj  ungstrøms  kor.  Mission- 
ærerne havde  erfaret,  hvor 
interesseret  Mogens  var  i 
musik,  så  de  anså  det  for 
den  bedste  måde  at  intro- 
ducere ham  til  evangeliet. 

-  Fra  det  tidspunkt  var 
jeg  med  til  samtlige  af  Jør- 
gens korøvelser  på  Priorvej, 
som  var  så  fængslende  at 
det  blev  til  en  del  af  en  ny 
livsform  for  sådan  en  fynbo 
som  mig,  siger  Mogens. 

Men  selv  de  bedste  kor- 
øvelser fik  ikke  Mogens  til 
at  blive  medlem  af  Kirken, 

Overraskehem  moment:  Ved  et  af  familien  Mogensens  besøg  i 
København  træffer  Mogens  den  missionær,  der  døbte  ham  i 
1960,  Missionspræsident  Greer.  Helt  tilhøjre  ses  Michael. 


og  det  var  mange  måneder 
senere  at  en  frimodig  missi- 
onær ved  navnet  Greer  tog 
modet  til  sig  og  trak  Mo- 
gens til  side,  og  på  en  lem- 
pelig måde  belærte  Mogens 
om  forløsningsplanen,  livet 
efter  døden,  Mormons  Bog 
og  mange  andre  ting,  som 
siden  har  dannet  fundamen- 
tet for  Mogens  tilværelse. 

Fik  sin  »mormonpige« 

Efter  et  par  års  trofast  delta- 
gen i  korøvelserne  blev  ko- 
ret en  aften  introduceret  for 
en  yndig  lille  pige  fra 
Schweiz,  der  oven  i  købet 
hed  Heidi. 

Hun  var  meget  musikalsk 
og  faldt  da  også  straks  for 
Mogens'  charme  og  musi- 
kalske flair.  Det  var  ægte 
kærlighed,  mente  de  to,  og 
efter  et  par  års  venten  og  en 
mission  for  dem  begge,  blev 
de  gift  i  templet  i  Schweiz. 

-  Siden  da  har  evangeliet 
og  musikken  holdt  os  sam- 
men, siger  Mogens. 

Schweiz,  Danmark, 
Schweiz 

Efter  en  periode  i  Heidis 
hjemland,  Schweiz,  flyttede 
familien  Mogensen  til  Dan- 
mark, hvor  Mogens  fik  ar- 
bejde på  Guttenberghus. 

Det  blev  til  en  lang  kar- 
riere i  trykkeribranchen, 
som  har  sørget  godt  for  de 


daglige  fornødenheder,  ind- 
til familien  immigrerede  til 
USA. 

Efter  et  par  år  fik  Mo- 
gens nys  om,  at  et  gammelt 
bogtrykkeri  i  Græsted  var 
til  salg.  Det  blev  hurtigt  be- 
sluttet at  familien  skulle  ta- 
ge springet  og  blive  selv- 
stændige. 

Efter  en  årrække  beslut- 
tede familien,  at  flytte  for- 
retningen til  Schweiz,  hvor 
endnu  et  trykkeri  blev  etab- 
leret. 

På  sine  forretningsrejser 
rundt  i  Schweiz  udførte 
Mogens  samtidig  genealo- 
gisk forskning.  Dette  førte 
på  et  vist  tidspunkt  til  udgi- 
velsen af  en  bog  indehol- 
dende svigerfamiliens  histo- 
rie 500  år  tilbage  i  tiden. 

Udgivelsen  af  dette 
værk  fandt  sted  i  påsken 
1984,  hvor  familiens  første 
»reunion«  var  blevet  arran- 
geret af  Mogens  og  Heidi. 
Over  1000  gæster,  alle  be- 
slægtede på  en  eller  anden 
måde,  var  inviteret.  200 
mødte  op  til  en  herlig  og 
festlig  sammenkomst. 

Mogens  gift  med  Carl 
Nielsen 

Som  dreng  havde  Mogens 
læst  Carl  Nielsens  selvbio- 
grafi »min  fynske  barn- 
dom«, og  den  havde  gjort 
meget  stort  indtryk  på  ham. 


Mange  år  senere  i  Schweiz, 
da  tiden  var  inde  til  at  in- 
troducere værket  til  børne- 
ne, viste  det  sig  at  bogen 
kun  fandtes  på  dansk.  Bør- 
nene talte  dansk,  men  efter 
mange  år  i  udlandet  kunne 
de  ikke  læse  sproget. 

Så  var  der  for  Mogens 
ikke  andet  at  gøre  end  at 
tage  fat  på  oversættelsen  af 
bogen  til  tysk.  Det  blev  et 
projekt,  der  tog  tre  år.  Med 
bogen  færdigoversat  og  ud- 
givet troede  Mogens  sådan 
set,  at  hans  arbejde  med 
Carl  Nielsen  var  færdigt, 
men  sådan  skulle  det  ikke 
være.  Det  viste  sig  snart,  at 
der  endnu  ikke  eksisterede 
noget  værk,  der  dokumen- 
terede Carl  Nielsens  liv  fra 
hans  barndom  til  hans  død. 

Ved  hjælp  af  en  bog  in- 
deholdende breve  og  dag- 


bogssider  fra  Carl  Nielsens 
liv,  begyndte  Mogens  på  et 
værk,  der  de  næste  mange 
år  på  underlig  vis  skulle  fyl- 
de hans  liv.  Han  begyndte 
en  rejse  i  den  kendte  kom- 
ponists fodspor. 

En  rejse,  der  for  Mogens 
blev  til  mange  tusinde  kilo- 
meter i  hans  søgen  efter  do- 
kumenter, musikmanuskrip- 
ter, billeder  og  anden  kunst, 
som  senere  ville  blive  brugt 
i  hans  syv  bind  store  værk 
om  den  danske  komponist. 

Tabernakelkoret  »spøger« 

Midt  i  dette  store  Carl- 
Nielsen  projekt  fik  Mogens, 
som  informationsformidler  i 
sit  ward,  overdraget  ansva- 
ret for  at  organisere  en  kon- 
cert med  BYU  Chamber 
Orchestra.  Det  varede  kun 
få  minutter  efter  orkestrets 


Tabernakelkoret  er  en  ny  stor,  familie  ful  af  hjertelighed  og 
offerberedvillighed . 

Heidi  og  Mogens  foran  deres  nye  hus  i  Pleasant  Grove 


ankomst  i  Schweiz,  før  Mo- 
gens og  dets  mange  medlem- 
mer fandt  hinanden  via  Carl 
Nielsen. 

Dirigenten  for  orkestret  in- 
viterede på  stående  fod  Mo- 
gens til  BYU  for  at  gæste- 
forelæse 6  måneder  senere 
på  universitetet  i  forbindelse 
med  opførelsen  af  Carl  Niel- 
sens 4.  symfoni. 

Vel  hjemkommet  efter  tu- 
ren til  USA  begyndte  Mo- 
gens at  føle,  at  en  stor  foran- 
dring lå  forud  for  familien. 

1  1991  besøgte  Taberna- 
kelkoret Schweiz,  og  igen 
blev  det  Mogens'  opgave  at 
arrangere  dette  ophold. 

-  Midt  i  alle  forberedel- 
serne til  korets  ankomst  blev 
jeg  pludselig  ligesom  ramt  af 
mørke  kræfters  magt,  fortæl- 
ler Mogens.  På  et  tidspunkt 
kæmpede  jeg  med  mig  selv 
en  nat,  da  jeg  mente  at  have 
hørt  mit  hjerte  slå  det  sidste 
slag.  1  denne  tid  og  derefter 
havde  jeg  flere  drømme  om 
Tabernakelkoret,  som  jeg 
hele  tiden  prøvede  at  skubbe 
til  side  i  mit  indre,  fortsætter 
Mogens.  Jeg  bevægede  mig 
gennem  gange  og  op  ad  trap- 
per, indtil  jeg  pludselig  kig- 
gede op  på  de  mange  rækker 
af  stole  og  stod  mellem  nog- 
le pragtfulde  mennesker. 
-  Disse  drømme  var  overbe- 
visende som  kun  få  drømme, 
siger  Mogens.  Mogens  for- 
tæller, at  på  netop  dette 


tidspunkt  syntes  mange  af 
wardets  medlemmer  at  væ- 
re udsat  for  lignende  svære 
udfordringer,  og  det  førte  til 
en  alvorlig  tilbagegang  for 
Kirken  i  dette  område. 

En  dag  sagde  Mogens  til 
Heidi,  »at  det  vist  snart  var 
på  tide  at  pakke  sammen  og 
flytte  til  Amerika  for  at 
synge  i  Tabernakelkoret.« 

Dette  spøgeri  fra  Mo- 
gens' side  blev  af  Heidi  ta- 
get  meget  alvorligt.  Året  før 
havde  Heidi  haft  en  stærk 
følelse  af,  at  hun  skulle  tage 
sangundervisning.  Hendes 
stemme  udvikledes  ganske 
fantastisk  i  den  korte  tid. 
De  blev  enige  om,  at  de  ta- 
lenter. Herren  havde  givet 
dem,  måtte  de  sørge  for  at 
pleje  bedst  muligt.  Begge 
stillede  de  sig  spørgsmålet! 
Hvad  er  vores  mission  her  i 
livet?  For  begge  var  svaret 
det  samme:  »Vi  sælger  alt 
og  prøver  at  blive  optaget  i 
Tabernakelkoret. « 

-  Denne  umulige  drøm 
gav  os  igen  mod  på  livet, 
fortæller  Mogens. 

Til  optageisprøve  med 
bævrende  ben 

Atter  pakkede  familien  og 
begav  sig  på  den  lange  rejse 
til  et  fremmed  land.  Det 
blev  til  måneder  med  pres 
og  undren,  om  det  dog  var 
den  rette  beslutning,  de 
havde  taget.  Der  var  så  me- 


gen usikkerhed  og  ikke  en, 
men  flere  gange  kunne  fa- 
milien godt  længtes  tilbage 
til  de  mere  trygge  rammer  i 
det  gamle  hus  i  Schweiz. 

Omtrent  samtidigt  med 
erhvervelsen  af  en  mindre 
forretning,  der  skulle  give 
brød  på  bordet,  blev  ansøg- 
ningsskemaet til  Taberna- 
kelkoret sendt  afsted,  og 
snart  kom  en  opfordring  fra 
korets  dirigent  Jerold 
Ottley  om  at  komme  og 
indspille  nogle  ting,  som 
skemamæssigt  var  dikteret. 

-  Det  værste  var  en 
kvint,  som  skulle  synges  a 
capella  i  syv  nedadgående 
halvtonetrin,  fortæller  Mo- 
gens. 

-  Sammenlignet  med 
dette  var  det  ingenting  at 
synge  en  bestemt  salme 
uden  akkompagnement 
med  angivet  begyndelses- 
og  sluttone,  siger  Mogens. 
Allerede  på  daværende 
tidspunkt  stod  det  os  klart, 
at  vi  ikke  ville  have  haft 
nogen  som  helst  chance 
uden  vores  sangundervis- 
ning. 

Til  prøve  nummer  to 

Til  Heidis  og  Mogens'  store 
overraskelse  blev  de  begge 
bedt  om  at  deltage  i  endnu 
en  prøve.  Denne  prøve  var 
af  mere  teoretisk  karakter. 


Netop  hjemvendt  fra  en 
nødvendig  tur  til  Schweiz 
stod  Mogens  og  Heidi  atter 
i  en  presset  prøve  situation. 
Sammen  med  mange  andre 
aspiranter  til  koret  måtte 
Heidi  og  Mogens,  på  et 
sprog  der  ikke  er  deres  eget, 
igennem  en  vanskelig  teo- 
retisk høreprøve,  der  kræ- 
vede en  yderst  kvik  hjerne. 
Heidi  rejste  sig  på  et  tids- 
punkt for  at  forlade  lokalet 
og  opgive  hele  forsøget, 
men  blev  beroliget  og  fort- 
satte. 

Da  de  kørte  fra  denne 
prøve,  var  de  begge  enige 
om,  at  dette  var  enden  på 
deres  forhåbninger  og 
drømme. 

Videre  til  prøve  nummer 
tre 

-  Men  i  marts  måned  blev 
vi  sandelig  til  vores  store 
overraskelse  spurgt,  om  vi 
ikke  ville  være  så  venlige  at 
komme  til  optagelsesprøve  i 
korets  konferencerum,  for- 
tæller Mogens.  Der  var 
vedlagt  nogle  noder,  som  vi 
i  ro  og  mag  skulle  indstude- 
re uden  at  blive  nervøse, 
fortæller  Mogens,  der  tilfø- 
jer, at  dette  var  lettere  sagt 
end  gjort. 


fortsættes  side  9 . 

Herning  Gren  siger  farvel 

til  Palle  Blønd 


Efter  tro  tjeneste 
som  grenspræsident 
i  Herning  Gren  er 
bror  Palle  Blønd 
vendt  tilbage  til 
Fredericia  Ward, 
og  bror  Bryce  A. 
Jackman  overtager 
ledelsen  af  grenen 


For  bror  Palle  Blønd 
betyder  det  imidlertid 
bestemt  ikke,  at  han  i  Kir- 
ken bliver  arbejdsløs.  Alle- 
rede samme  dag  han  blev 
afløst  i  Herning  Gren,  blev 
Palle  Blønd  opretholdt  som 
højpræsternes  gruppeleder  i 
Fredericia. 

Noget  kunne  tyde  på,  at 
Fredericia  med  glæde  har 
ventet  på  den  dag,  da  war- 
det  igen  kunne  få  glæde  af 
bror  Blønds  store  talent. 

1  Herning  Gren  vil  man 
bestemt  komme  til  at  mær- 
ke et  savn. 

-  Grenen  elsker  bror  og 
søster  Blønd,  siger  den  nye 
præsident,  ældste  Jackman, 
og  vi  vil  helt  sikkert  kom- 
me til  at  savne  dem  meget. 

Udover  det  store  arbejde 
bror  og  søster  Blønd  har  ud- 
ført som  ledere  af  grenen, 
var  det  også  bror  Blønd,  der 
hver  uge  spillede  til  grenens 
møder. 

Ældste  Bryce  A.  Jack- 
man og  søster  Marilyn  R. 
Jackman  tjener  begge  i  Den 
Danske  Mission  som  fuld- 
tidsmissionærer.  De  ankom 


til  missionen  i  december 
1994  og  blev  sendt  direkte 
til  Herning  Gren.  Så  gik 
det  løs.  Herning  Gren  er 
som  tidligere  beskrevet  her 
i  »Kirkenyt«  blot  en  meget 
lille  menighed,  der  i  gen- 
nemsnit havde  mellem  10 
og  12  medlemmer  tilstede 
ved  deres  møder.  1  det  hal- 
ve år  bror  og  søster  Jack- 
man indtil  nu  har  tjent  som 
fuldtidsmissionærer  i  gre- 
nen, er  der  sket  store  foran- 
dringer. -  Vi  har  oplevet  at 
vores  tilstedeværelse  er  ste- 


get til  et  gennemsnit  på 
næsten  30,  og  vi  har  været 
helt  oppe  på  at  være  40 
mennesker  tilstede,  fortæl- 
ler en  begejstret  ældste 
Jackman. 

På  ferie  i  Danmark 

At  bror  og  søster  Jackman 
er  på  mission  her  i  landet  er 
ikke  nogen  helt  tilfældig- 
hed. Under  et  besøg  i  Dan- 
mark i  sommeren  1994  var 
ægteparret  sammen  med 
ældste  Jackmans  85-årige 
mor  til  et  nadvermøde  i 


Københavns  2.  Ward.  Det 
varede  ikke  længe,  før  det 
gik  op  for  missionspræsi- 
dent  Alma  Anderson,  der 
tilfældigvis  var  tilstede,  at 
bror  Jackman  var  forhen- 
værende dansk  missionær, 
der  havde  tjent  i  Den 
Danske  Mission  fra  1955 
til  1958. 

Præsident  Anderson  rin- 
gede straks  til  Kirkens  mis- 
sionærafdeling i  Salt  Lake 
City  og  bad  om  at  få  bror 
og  søster  Jackman  kaldet  til 
den  Danske  Mission  så  hur- 
tigt som  muligt. 

Parret  var  dårligt  nok 
nået  hjem  fra  deres  rejse, 
før  de  blev  kontaktet  af  de- 
res stavspræsident.  For  bror 
og  søster  Jackman  kom  op- 
fordringen til  at  tjene  som 
missionærer  her  og  nu  som 
en  stor  overraskelse  og  også 
en  stor  udfordring. 

Parret  havde  stadigvæk 
to  ugifte  hjemmeboende 
døtre,  og  behøvede  endnu 
nogle  arbejdsår,  før  de  rent 
økonomisk  var  parate  til  at 
tjene  som  fuldtidsmissionæ- 
rer. 

Men  efter  faste  og  bøn 
besluttede  de  at  sælge  alt 
og  acceptere  kaldelsen. 

Det  var  nøjagtigt,  hvad 
de  gjorde.  Både  hus  og  bil 
blev  solgt,  og  efter  en  tid  på 
MTC  ankom  parret  til 
Danmark. 

-  Hovedparten  af  det  ar- 
bejde vi  udfører  er  genakti- 
vering,  fortæller  ældste 
Jackman,  der  i  samme  ån- 
dedræt udtaler,  at  grenens 
mål  er,  at  hvert  eneste  vok- 

sent  medlem  af  grenen  må 
være  værdig  til  at  have  en 
gyldig  tempelanbefaling  og 
benytte  den  i  de  næste  18 
måneder. 

-  Vi  ønsker  også  at  ar- 
bejde på  at  opnå  100  % 
hjemmelærerbesøg  og  selv- 
følgelig det  samme  hos  sø- 
strene, siger  ældste  Jack- 
man, der  er  overbevist  om, 
at  hvis  disse  to  områder  kan 
komme  på  plads,  så  vil  alt 
andet  også  ordne  sig. 

Ting  som  falder  i  den  ka- 
tegori er  bl.a.,  hvem  der  nu 
skal  spille  til  grenens  mø- 
der, men  også  det  er  ved  at 
falde  på  plads. 

-  Vi  er  gået  i  gang  med 
at  oplære  en  ung  søster,  for- 
tæller ældste  Jackman,  der 
tilføjer,  at  grenen  må  væn- 
ne sig  til  at  synge  nogle  få 
enkelte  salmer. 

Dansk  undervisning 

Kort  tid  efter  parrets  an- 
komst i  Herning  blev  det 
besluttet,  at  søster  Jackman 
skulle  deltage  i  danskunder- 
visning. Det  har  vist  sig  at 
være  alle  tiders  måde  at 
møde  mennesker  på. 

-  Vi  har  gang  på  gang 
haft  mulighed  for  at  fortæl- 
le mennesker  om  Kirken  og 
evangeliet,  ja,  vi  har  endda 
givet  Mormons  Bog  til  vo- 
res klassekammerater,  for- 
tæller ældste  Jackman. 

I  deres  kaldelser  i  Kirken 
har  parret  tilsammen  prøvet 
næsten  alt  hvad  der  er  at 
gøre  i  Kirken.  Det  er  kal- 
delser, der  spænder  lige  fra 
fuldtids  seminarlærer  til 


spejderleder.  Det  er  ikke  så 
få  erfaringer,  som  bror  og 
søster  Jackman  i  årenes  løb 
har  fået  skrabet  sammen, 
som  Herning  Gren  kommer 
til  at  nyde  godt  af. 

I  Herning  Gren  begynd- 
te man  for  nyligt  en  grens- 
avis,  der  har  til  formål  at 
holde  alle  grenens  medlem- 
mer informeret  om,  hvad 
der  sker  i  grenen. 

-  Denne  avis  kan  være 
et  meget  nyttigt  genaktive- 
reingsredskab,  siger  ældste 
Jackman,  der  også  satser  på 
at  forsætte  med  at  arrangere 
flere  og  flere  aktiviteter  i 
grenen. 

-  Det  er  vigtigt,  at  der 
hele  tiden  foregår  noget  i 
vores  gren,  så  vi  har  noget, 
som  vi  kan  invitere  gæster 
og  medlemmer  til,  siger 
ældste  Jackman  der  også 
ønsker  at  begynde  at  tage 
kontakt  med  den  lokale 
presse  for  på  den  måde  at 
blive  kendt  blandt  flere  og 
flere  af  de  lokale  indbyggere. 

-  Vi  påskønner  meget 
den  mulighed,  vi  har  for  at 
være  her  i  Danmark  som 
missionærer,  siger  ældste 
Jackman,  der  slutter  med  at 
sige,  at  alt  det  arbejde  som 
ældste  og  søster  Jackman 
udfører,  udelukkende  er 
muligt  på  grund  af  hans  hu- 
strus ubetingede  kærlighed. 

-  Det  gælder  både  mig 
og  alle,  der  er  omkring  os, 
siger  ældste  Jackman. 

»Kirkenyt«  ønsker  æld- 
ste og  søster  Jackman  held 
og  lykke  i  deres  nye  kaldelse. 

SP 

Mogens  fortæller,  at  da  han 
og  Heidi  den  aften  var  de 
sidste,  der  skulle  op  til  prø- 
ven havde  de  rig  lejlighed 
til  at  betragte  de  andre  aspi- 
ranter, hvilket  på  et  tids- 
punkt fik  Heidi  til  at  udbry- 
de: »Nej  det  her  vil  jeg  ikke 
være  med  til  -  kom  vi  tager 
hjem.« 

Heidi  rejste  sig  og  trak 
Mogens  op  af  sofaen,  men 
netop  i  det  samme  kom  en 
smilende  Jerold  Ottley  ind 
af  døren  og  spærrede  vejen 
ud.  Under  nærmest  frivillig 
tvang  fortsatte  prøven,  som 
Mogens  beskriver  på  føl- 
gende måde: 

»Vi  blev  placeret  ved 
det  lange  konferencebord 
med  Jerold  Ottley  for  bord- 
enden. Hans  kone  sad  ved 
flyglet  og  på  den  anden  side 
sad  Don  Ripplinger  og  de 
fire  medlemmer  af  den 
kvartet,  vi  skulle  synge 
sammen  med.  Så  gik  det 
løs.  Damerne  først.  Stakkels 
Heidi.  Hun  rystede  og  var 
helt  opløst,  og  nerverne 
slog  næsten  klik  for  hende. 
Men  alle  smilede  venligt  og 
opmuntrende  til  hende. 
Dette  til  trods  udbrød  Heidi 
på  et  vist  tidspunkt  under 
prøven:  »Nej,  jeg  gør  det 
ikke.«  Igen  lød  der  beroli- 
gende ord  og  et  »Prøv  nu 
søster  Mogensen.«  Heidi 
famlede  sig  lidt  frem  og 
sang  for  sig  selv  de  ønskede 
rytmiske  toner  og  blev  af- 
brudt af  et  »bravo,  helt  rig- 
tigt! 

På  hjemturen,  da  Mo- 
gens havde  været  samme 
tur  igennem,  blev  der  ikke 
sagt  mange  ord  de  to  ægte- 
fæller imellem.  Begge  var 
de  dog  enige  om,  at  de  hav- 
de gjort  deres  bedste  for  at 
fuldføre  den  umulige  drøm, 
og  at  de  ikke  i  de  kommen- 
de år  ville  ærgre  sig,  lige 
meget  hvordan  resultatet 
blev. 


Drømmen  bliver  til 
virkelighed 

En  dag  i  april  modtog  Hei- 
di, kun  Heidi,  et  brev  fra 
korets  dameskrædder,  der 
bad  hende  om  at  komme  til 
Tabernaklet  den  følgende 
søndag  morgen  for  at  få  ta- 
get mål.  Der  forelå  ingen 
officiel  besked  om,  at  hun 
var  blevet  optaget  i  koret. 

Heidi  og  Mogens  troede, 
at  dette  måske  var  en  pro- 
cedure som  alle  ansøgere 
skulle  igennem,  da  Mogens 
allerede  ved  anden  prøve 
var  blevet  målt  af  en 
skrædder. 

Mens  Heidi  blev  målt  af 
dameskrædderen  i  Taber- 
naklet, begav  Mogens  sig  på 
opdagelsesrejse  i  de  under- 
jordiske gange  under  byg- 
ningen. 

-  Pludselig  befandt  jeg 
mig  på  en  trappe  og  fandt 
en  ellers  kamufleret  ind- 
gangsdør, som  jeg  åbnede, 
fortæller  Mogens. 

Til  Mogens'  store  forbav- 
selse ser  han  den  samme 
gang  med  det  røde  tæppe 
og  træbeklædte  vægge  og 
lofter,  som  han  havde  set  i 
sin  drøm.  Som  i  trance  be- 
vægede Mogens  sig  opad 
den  lange  gang,  indtil  org- 
lets toner  blev  kraftigere,  og 
pludselig  stod  han  ved  den 
nederste  stolerække  og  så 
på,  mens  korets  forskellige 
medlemmer  var  ved  at  ind- 
tage deres  pladser  til  morge- 
nens udsendelse. 

-  Min  drøm  var  bekræf- 
tet, fortæller  Mogens,  der 
på  det  tidspunkt  virkelig 
følte,  at  den  umulige  drøm 
måske  alligevel  kunne  blive 
til  virkelighed. 

Ca.  en  uge  efter  denne 
oplevelse  modtog  både  Hei- 
di og  Mogens  officielle  kal- 
delser fra  Det  Første  Præsi- 
dentskab til  at  være  særlige 
musikmissionærer  og  med- 
lemmer af  Tabernakelkoret. 

Det  var  med  stor  tak- 
nemlighed og  ydmyghed  at 
begge  indtog  deres  pladser  i 
det  store  berømte  kor. 

Susanne  Perkins 

Den  Danske  Mission 
siger  farvel  til 
præsident  og  søster  Anderson! 


Det  har  været  en  travl  tid  for  præsident  og  søster  Anderson, 
der  i  de  sidste  par  måneder  har  rejst  Danmark  rundt  for  at  sige  farvel 

til  missionærer  og  medlemmer  i  alle  landets  enheder. 
Også  missionshjemmet  har  fået  en  ansigtsløftning  og  står  parat  til  at 
modtage  det  nye  missionspræsidentpar  fra  Fredericia 


Den  Danske  Mission  må 
efter  3  års  tjeneste  ta- 
ge afsked  med  præsident 
Alma  Anderson  og  hustru, 
der  pr.  1.  juli  1995  bliver  af- 
løst af  bror  Knud  B.  Ander- 
sen fra  Fredericia  Ward  i 
Arnus  Stav. 

Præsident  Anderson  har 
tjent  som  præsident  for 
Den  Danske  Mission  siden 


juli  1992,  og  det  har  for 
missionen  været  en  begi- 
venhedsrig periode. 

Som  tidligere  beskrevet  i 
»Kirkenyt«  er  antallet  af 
fuldtidsmissionærer  i  Den 
Danske  Mission  i  det  sidste 
års  tid  fallet  drastigt.  Da 
præsident  og  søster  Ander- 
son ankom  til  missionen  i 
1992,  var  der  149  fuldtids- 


missionærer  og  i  juli  1995 
tæller  missionen  nøjagtigt 
79.  Dette  inkluderer  3  ægte- 
par, hvoraf  det  ene  sammen 
med  8  ældster  tjener  på  Is- 
land. 

-  Det  er  en  udvikling,  som 
alle  de  nordiske  missioner 
har  været  igennem,  ikke  kun 
Danmark,  siger  præsident 
Anderson  til  »Kirkenyt«. 


-  Kirken  har  ganske  simpelt 
brug  for  arbejdskraften  an- 
dre steder  i  verden,  hvor 
der  er  langt  hurtigere  vækst 
end  her,  fortsætter  præsi- 
denten. 

Det  er  selvfølgelig  en 
udvikling,  der  er  svær  at 
forholde  sig  til,  og  for  missi- 
onspræsidenten  har  der  væ- 
ret svære  beslutninger  at 

tage  med  hensyn  til,  hvilke 
enheder  i  landet  skulle  und- 
være fuldtidsmissionærer,  og 
hvilke  områder  skulle  luk- 
kes. 

I  lang  større  grad  end  tid- 
ligere bliver  det  de  danske 
medlemmer  af  Kirken,  der 
skal  sørge  for,  at  værket  går 
fremad  her  i  Danmark. 

Missionspræsidenten  for- 
talte om  en  ung  mand  i  Dan- 
mark, der  netop  er  vendt 
hjem  fra  sin  mission  i  Salt 
Lake  City.  Han  havde  på  sin 
mission,  der  bestod  af  godt 
23  måneder  i  missionsmar- 
ken,  været  på  omkring  500 
splits  med  medlemmerne. 


-  Det  er  den  retning,  ud- 
viklingen i  Danmark  skal 
gå,  siger  præsident  Ander- 
son, der  også  forklarer,  at 
rent  fysisk  og  tidsmæssigt 
kan  den  halve  missionær- 
styrke ikke  udføre  det  sam- 
me arbejde. 

-  Medlemmerne  kan 
styrke  og  øge  deres  vidnes- 
byrd ved  at  arbejde  sammen 
med  fuldtidsmissionæreme, 
siger  præsident  Anderson. 

Lokale  ledere  meget 
dygtige 

I  begyndelsen  af  sin  mission 
udtale  præsident  Anderson, 
at  hans  ønske  var  at  få  et 


Præsident  Anderson  i  1 949 
som  ung  missionær. 
Her  sammen  med  søster 
Lilli  Christiansen 
(Københavns  3 .  Ward) . 
(FOTO:  Christiansen) 


nært  samarbejde  med  de  lo- 
kale ledere  her  i  Danmark. 
Ved  slutningen  at  sin  tjene- 
ste her  siger  præsident  An- 
derson: 

-  Jeg  tror  ikke,  at  jeg  no- 
gensinde i  min  tid  i  Kirken 
har  arbejdet  sammen  med 
bedre  ledere,  end  vi  har  lige 
her  i  Danmark  i  begge  sta- 
ve, siger  præsident  Ander- 
son, der  tilføjer,  at  begge 
stavspræsidenter  har  været 
til  utrolig  stor  støtte  i  missi- 
onsarbejdet. 

Søster  Anderson  tilføjer, 
at  hun  har  været  meget  im- 
poneret over  det  store  ar- 
bejde inden  for  slægtshisto- 


Missionspræsident  Alma  Anderson  taler  for  sidste  gang  til  stavens  medlemmer. 
(FOTO:  Stokholm) 


rie  og  tempeltjeneste,  de 
danske  medlemmer  udfører. 
-  Det  er  et  strålende  ek- 
sempel for  os  alle  sammen, 
siger  søster  Anderson,  der 
udtrykker  taknemlighed  for 
al  den  kærlighed,  hun  har 
mødt  fra  medlemmer  af  Kir- 
ken over  hele  landet. 

Gensynet  med  gamle 
venner  vidunderligt 

For  præsident  Anderson 
har  en  af  de  mest  betyd- 
ningsfulde oplevelser  været 
gensynet  med  medlemmer 
og  venner  fra  sin  tid  som 
missionær  i  Danmark  i  ef- 
terkrigsårerne. 

-  Det  har  varmet  mit 
hjerte  at  gense  ældre  med- 
lemmer af  Kirken,  der  så  ty- 
deligt kunne  huske  mig  fra 
mine  unge  missionærdage, 
og  specielt  at  se,  at  de  end- 
nu har  holdt  fast  ved  Kir- 
ken og  evangeliet. 

Hvis  der  er  en  lektie, 
som  præsident  Anderson 
har  lært  ved  at  vende  tilba- 
ge til  missionsmarken, 
hvori  han  tjente  som  ung 
missionær,  så  er  det,  at  man 
sjældent  med  det  samme 
ser  resultaterne  af  alt  sit  ar- 
bejde. 

-  I  mit  tilfælde  har  det 
været  vidunderligt  at  vende 
tilbage  og  se  alle  de  ting, 
der  er  sket. 

-  Miraklernes  tid  er  ikke 
forbi,  heller  ikke  her  i  Dan- 
mark, siger  Præsident  An- 
derson, der  ydmygt  fortæl- 
ler om  den  ene  oplevelse 
efter  den  anden.  Disse  ople- 
velser er  nutidige  og  lokale, 
og  er  for  både  præsident  og 
søster  Anderson  et  stor  vid- 
nesbyrd, om  at  Herren  ikke 
har  glemt  Danmark  og  hans 
værk  her  i  denne  del  af 
marken. 

På  alle  danske  medlem- 
mers vegne  ønsker  »Kirke- 
nyt« at  takke  præsident  og 
søster  Anderson  for  deres 
store  arbejde  her  i  Den 
Danske  Mission.  Held  og 
lykke  i  jeres  fortsatte  virke 
i  Salt  Lake. 

SP 


K  I  R  K  E  N  Y  T 


II 


Far  qg  søn  udflugt 
i  Århus  Stav 

Far!  Det  er  dejligt  at  være  alene  sammen  med  dig! 


Sådan  lød  ordene  en  sen 
midnatstime  på  Århus 
Stavs  »Far  og  Søn  lejr«. 
For  stavens  spejderleder, 
som  opfangede  bemærk- 
ningen, var  det  mere  end 
opfyldelsen  af  lejrens  for- 
mål. 

Torsdag  eftermiddag  den 
1 1 .  maj  om  eftermiddagen 
begyndte  fædre  og  sønner 
at  ankomme  til  Paradis- 
lejren, som  ligger  i  smukke 
omgivelser  ved  byen 
Virklund  syd  for  Silkeborg. 
Der  var  solskin,  og  rejsnin- 
gen af  teltene  og  indretnin- 
gen af  lejrpladsen  havde  de 
bedste  betingelser. 

Første  nat  var  der  en  10 
km.  gåtur  for  de,  som  havde 
lyst.  Der  var  måneskin,  og 
det  tryllede  fra  tid  til  anden 
landskabet  om  til  den  rene 
eventyrverden.  Den  nat  var 
en  oplevelse  for  alle,  især 
fædrene.  Der  var  koldt,  og 
rimfrosten  dækkede  græs  og 


Torben  og  Stefan  Mølholdt  vandre  her  på  slap  line. 
(FOTO:  Bendtsen) 


telte,  da  vi  vågnede  om 
morgenen.  Det  var  en 
rystende  oplevelse. 

Dag  gik  med 
spej  deraktiviteter 

Fredagen  gik  med  spejder- 
aktiviteter. Alle  drengene 
deltog  i  arbejdet  med  at 
dygtiggøre  sig  og  de  fleste 
erhvervede  sig  kniv,  økse  og 
savbevis,  ligesom  de  gjorde 
det  i  knob,  sport  og  atletik- 
mærker. 

En  lille  håndfuld  AP'ere 
orienterede  sig  i  nattens 
mørke. 

Lørdag  formiddag  gik 
med  samlet  deltagelse  og 
gennemløb  af  gårsdagens 
opbyggede  forhindringsbane 
samt  boldspil. 

Klokken  12  var  lejren 
brudt  ned  og  hjemrejsen 
begyndt  for  de  57  deltagere. 

Jørn  Holm  Bendtsen, 
Spejderleder  i  Århus  Stav. 


Verner  og  Ruben  Birkelund.  Her  udfører  den  yngre  generation 
det  praktiske  arbejde,  mens  far  giver  moralsk  støtte. 
(FOTO:  Bendtsen) 


Morten  og  Mark  Sørensen. 

Der  arbejdes  her  intenst  på  at  håndtere  det  skarpe  redskab. 
(FOTO:  Bendtsen) 

Søstre  fra  Københavns 
2»  Ward^  rejser  til  templet! 


9  søstre  og  en  baby 
fik  en  dejlig  tur  til 
templet  i  Stockholm, 
og  fællesskabet  i 
wardets  hjælpefor' 
ening  blev  styrket 


Det  hele  begyndte  i 
januar,  da  Køben- 
havns 2.  Wards  Hjælpefor- 
ening  besluttede  sig  til  ak- 
tivt at  gøre  noget  for  at  ef- 
terleve præsident  Hunters 
bud  om  at  blive  et  tempel- 
besøgende  folk. 

1  hele  januar  blev  den 
regulære  undervisning  ud- 
skiftet med  præsentationer 
der  udelukkende  handlede 
om  tempeltjeneste  og 
slægtsforskning.  Derefter  fik 
søstrene  i  wardet  mulighed 
for  at  tale  ved  et  nadvermø- 
de  i  wardet,  hvor  temaet 


var  tempelbesøg,  evige  fa- 
milier og  tempelægteskab. 
Kulminationen  af  disse  ak- 
tiviteter var  en  planlagt  tur 
til  templet  for  de  af  wardets 
søstre,  der  kunne  komme 
afsted. 

I  mellemtiden  arbejdede 
bror  Finn  Larsen,  rådgiver 
til  biskoppen  i  2.  Ward, 
med  forberedelse  af  navne 
til  sin  egen  tempeltur.  Han 
ønskede  ganske  naturligt,  at 
indsende  mandlige  navne, 
som  han  selv  kunne  udføre 
arbejdet  for.  Af  en  eller  an- 
den grund  blev  han  ved 
med  kun  at  modtage  kvin- 
delige navne.  Endelig  be- 
sluttede han  sig  for,  at  det 
måtte  være  meningen,  at 
søstrene  i  wardet  skulle  ud- 
føre dette  arbejde  for  hans 
slægtninge,  så  bror  Larsen 
sendte  navnene  afsted  til 
templet  så  de  kunne  ligge 
klar  til  søstrene  fra  wardet. 


For  mange  søstre  med  yngre 
børn  kan  det  godt  være 
vanskeligt  at  komme  hjem- 
mefra i  flere  dage  i  træk. 
For  at  løse  denne  situation 
arbejdede  hele  wardet  sam- 
men, så  så  mange  søstre 
som  muligt  kunne  komme 
afsted  på  turen.  Dette  inde- 
bar, at  nogle  blev  hjemme 
for  at  passe  andres  børn,  ja 
der  var  endda  nogle,  der  tog 
fri  fra  arbejdet  for  at  kunne 
yde  denne  tjenestegerning. 

-  På  den  måde  blev  rig- 
tig mange  mennesker  invol- 
veret i  tempeltjeneste,  siger 
søster  Marianne  Holst,  der 
fortæller,  at  det  for  første 
gang  gik  op  for  hende  at 
det  også  var  tempeltjeneste 
at  hjælpe  til,  så  andre  kun- 
ne komme  i  templet  og  ud- 
føre dette  vigtige  arbejde. 

For  søster  Mette  Øster- 
gaard, mor  til  tre  børn  un- 
der tre  år,  kunne  turen  ikke 


have  ladet  sig  gøre  uden 
hjælp  fra  andre  søstre.  Hen- 
des 6  måneder  gamle  baby 
var  med  på  turen,  og  søstre- 
nes villighed  til  at  hjælpe 
med  pasningen  gjorde  det 
muligt  for  Mette  selv  at 
komme  i  templet. 

-  Det  var  simpelthen 
Hjælpeforeningen,  når  den 
var  bedst,  siger  søster  Øster- 
gaard. 

For  søstrene  i  Køben- 
havns 2.  Ward  blev  det  en 
meget  speciel  tempeltur. 
Den  opbyggede  fællesskabet 
søstrene  imellem  og  frem- 
mede virkelig  følelsen  af 
»teamwork«  i  wardet.  I 
templet  blev  det  til  nogle 
dejlige  åndelige  oplevelser, 
hvor  søstrene  meget  stærkt 
følte,  at  de  ordinanser  de 
udførte,  blev  modtaget  af 
kvinder  på  den  anden  side. 

SP 


Søstre  fra  Københavns  2.  Ward  tager  på  en  speciel  tur  til  templet 

i  Stockholm.  (FOTO;  TD) 


På  gæstehjemmet  hygger  gruppen  sig  med  fælles  spisning. 
(FOTO:  TD) 

Mormon  forum 


Spørgsmål! 
Hvad  kan  vi  gøre  for  at  fremme 
ærbødigheden  under  vore  møder? 


Jette  Løve  Jensen^ 
Odense  1.  Ward,  Århus 
Stav 

Den  allerførste  betingelseer, 
at  børnene  og  vi  selv  er  vel 
udhvilede.  Ingen  kan  sidde 
stille  og  lytte,  hvis  man  er 
træt.  Jeg  har  altid  lagt  stor 
vægt  på,  at  det  skal  være 
sjovere  at  være  i  kirkesalen 
end  noget  andet  sted  i  byg- 
ningen. Dermed  mener  jeg 
ikke,  at  børn  skal  have  lov 
til  at  fare  rundt  og  lege, 
bare  de  er  i  kirkesalen.  Jeg 
synes,  at  de  ting  vi  har  med 
til  dem  skal  være  ting,  som 
de  måske  ikke  leger  med 
resten  af  ugen.  Hav  nogle 
malebøger  om  Kristus  og 
nogle  andre  ting,  som  umu- 
ligt kan  larme.  Hvis  jeg  er 


nødt  til  at  gå  ud  med  en  af 
mine  børn,  har  jeg  altid 
været  meget  streng  med,  at 
de  ingenting  må  udenfor. 
Ud  og  drik  eller  tis  og  ind 
igen.  Dengang  jeg  ammede 
satte  jeg  mig  ud  i  »græde- 
værelset«  og  talte  heller 
ikke  selv  med  nogen  den 
tid  jeg  sad  derude.  Der  er 
mange  gode  regler,  som  vi 
alle  sammen  kan  lave,  men 
det  gavner  os  ikke  ret  me- 
get, hvis  vi  ikke  selv  følger 
dem.  Vores  børn  er  ikke  ret 
gamle,  før  de  ser,  om  vi  selv 
gør,  hvad  vi  siger. 

Det  er  vores  børn  og  os 
som  forældre,  der  har  an- 
svaret for,  at  de  kan  forstå 
vigtigheden  af  at  være  ær- 
bødig under  møderne.  Hvis 


jeg  er  et  dårligt  eksempel, 
kan  jeg  ikke  forlange  andet 
af  mine  børn. 

Selvom  dit  barn  ikke  lar- 
mer, når  han/hun  går  stille 
rundt  i  salen,  kan  det  godt 
bevirke  at  et  andet  barn 
ikke  ønsker  at  blive  på  sin 
plads.  Derfor  mener  jeg,  at 


barnets  plads  er  på  rækken 
ved  siden  af  mor  og  far  og 
ingen  andre  steder.  Det  er 
ikke  altid  det  nemmeste, 
men  dog  nok  det  mest  kor- 
rekte. 

Ingen  af  os  er  perfekte, 
det  er  jo  derfor  vi  er  her, 
men  vi  skal  alle  forsøge. 


Anne  Thomsen, 
Allerød  Ward, 
Københavns  Stav 

Ærbødighed  for  mig  er  en 
ærlig,  spontan  respekt  for 
alt,  hvad  der  er  i  harmoni 
med  Gud.  Derfor  viser  det 
sig  ofte,  at  både  børn  og 
voksne  sidder  tavse  og 


lytter  i  en  stor  forening, 
atmosfæren  er  varm,  stille 
og  ærbødig,  fordi  en  taler 
eller  en  leder  har  Herrens 
ånd  hos  sig. 

Som  mor  til  seks  piger  i 
alderen  3-13  år  kan  jeg  gøre 
meget  for  at  fremme  denne 
ærbødighed. 

Jeg  har  den  holdning,  spe- 
cielt overfor  de  større  børn, 
at  det  at  gå  i  kirke  er  en  fri- 
villig sag,  som  motiveres  af 
kærlighed  til  Gud  og  af 
medlemmers  indbyrdes  kær- 
lighed. 

Jeg  kan  bedst  lide,  når 
hele  familien  sidder  samlet. 
Nok  mest  for  at  dække  mit 
personlige  behov  for  tryg- 
hed og  forfængelighed 

-  jeg  er  glad  for  mine  piger 

-  men  også  fordi  det  er 
svært  at  styre  et  par  snak- 
sagelige  unge  piger,  som 
sidder  ti  rækker  væk  fra 
mig. 

1  vores  familie  bruger  vi 
at  tage  papir  og  blyant  frem 
når  nadveren  er  uddelt. 
De  store  skriver,  og  de  små 
tegner.  De  store  børn  skri- 
ver eventuelt  referater  af  ta- 
lerne. 

Jeg  tror,  at  det  er  meget 
vigtigt  med  min  egen  ær- 
bødighed, hvis  jeg  forventer 
det  af  børnene. 

Derfor  spørger  jeg  mig 
selv:  Af  hvilken  årsag  sid- 
der jeg  her  til  nadvermøde  i 
Jesu  Kristi  Kirke? 

Med  hvilket  engagement 
og  forventning?  Og  kender 
børnene  disse  svar? 

En  god  ting,  der  kan 
hjælpe  med  til  at  fremme 
ærbødigheden  hjemmefra, 
er  en  snak  med  børnene. 
Det  er  vigtigt  at  gøre  det  i 
hjemmet,  for  det  vil  frem- 
me trygheden  og  enigheden 
i  familien. 

Mine  piger  skal  vide,  at 
jeg  går  i  kirke  for  i  denne 
gerning,  at  prise  min  Fader, 
min  Frelser  og  mit  livs 
kilde.  Jeg  ved,  han  er 
tålmodig  med  mig  -  derfor 
vil  jeg  også  prøve  at  være 
tålmodig  med  mine  og 
andres  børn. 

At  lære  at  lytte  til 
Helligånden,  som  indbyder 
ærbødighed,  er  en  stor  ud- 
fordring til  både  børn  og 
voksne. 


Lisa  Koch 

Københavns  1.  Ward, 
Københavns  Stav 

1  de  27  år  jeg  har  været 
medlem  af  Jesu  Kristi  Kirke 
af  Sidste  Dages  Hellige,  har 
min  mand  i  23  år  tjent  i 
stillinger,  der  krævede,  at 
han  sad  på  forhøjningen. 
Så  her  vil  jeg  prøve  at  dele 
nogle  af  de  erfaringer  jeg 
har  gjort  for  at  få  mine 
børn  til  at  føle  større  ær- 
bødighed ved  nadvermødet. 

Kirkesalen  bedst 

Få  børnene  til  at  føle,  at  det 
bedste  sted  at  være  under 
et  nadvermøde,  er  i  kirke- 
salen. Hvis  børnene  er  uro- 
lige, er  det  en  god  ting,  lige 
at  tage  dem  udenfor  og  lade 
dem  sidde  lige  så  stille  på 
bænken  i  garderoben,  som 
de  skulle  sidde  inde  i  kir- 
kesalen. Dette  medførte,  at 
de  meget  hurtigt  udtrykte 
ønske  om  at  komme  tilbage 
til  kirkesalen  igen. 

Vær  selv  glad  for  at 
være  tilstede  ved  nadver- 
mødet, også  selv  om  der  vil 
være  mange  år,  mens  bør- 
nene er  små,  hvor  du  ikke 
selv  får  det  store  åndelige 
udbytte,  fordi  man  måske 
ikke  hørte  en  tale  helt,  så 
glæd  dig  over  at  være  til- 
stede og  kunne  fornemme 


Ånden.  1  disse  år  gjorde  jeg 
mig  det  til  en  vane,  at 
hente  en  åndelig  tanke  fra 
hvert  nadvermøde. 

Tal  med  børnene  om, 
hvad  de  husker  fra  nadver- 
mødet. Brug  eventuelt  søn- 
dagsmiddagen til  at  stille 
spørgsmål  som:  Hvem  holdt 
tale  i  dag?  Hvad  talte  de 
om?  Hvad  sagde  biskoppen? 
Hvem  blev  ny  lærer  i 
Primary  i  dag.  Spørgsmål 
som  disse  får  både  børnene 
og  dig  selv  til  at  være  mere 
opmærksomme. 

Gør  bøn  og  nadver  til 
noget  helligt 

Der  er  tidspunkter,  hvor 
børn  kan  føle  stor  ærbødig- 
hed. Som  voksne  ved  vi 
godt,  hvornår  disse  tids- 
punkter kommer,  og  så  er 
det  godt  lidt  før  at  forbere- 
de sit  barn  ved  at  sige: 
»Vi  skal  til  at  bede  bøn 
nu«,  eller  »nu  er  det  tid  til 
at  lægge  legetøjet  væk.« 

Selv  helt  små  babyer 
kan  blive  helt  rolige,  hvis 
man  tager  dem  i  favnen  og 
forsigtigt  tager  deres  hæn- 
der i  sine  egne. 

Bring  søndags-legetøj 

Dermed  mener  jeg  legetøj, 
der  ikke  laver  støj  eller  for- 
styrrer andre,  når  det  fx 


falder  på  gulvet.  Brug  bøger 
der  handler  om  skrifterne 
eller  emner,  som  at  gøre 
noget  for  andre,  og  som  har 
mange  billeder.  Lav  eventu- 
elt dine  egne  søndags-bøger 
med  udklip  fra  blade  og  Kir- 
kens magasiner  og  sæt  det 
sammen,  som  dit  barn  kan 
lide  det.  Man  kunne  even- 
tuelt lade  sit  barn  have  sin 
egen  søndagstaske.  Denne 
taske  kunne  indeholde  ting, 
som  kun  må  benyttes  om 
søndagen. 

At  købe  en  af  Kirkens 
sangbøger  har  sparet  mig 
for  megen  uro.  Ethvert  barn 
når  en  alder,  hvor  de  ønsker 
at  sidde  med  en  sangbog,  og 
det  er  som  regel  på  et  tids- 
punkt, hvor  de  endnu  ikke 
har  lært  at  sidde  med  en 
bog.  Hvis  bogen  er  jeres 
egen,  behøver  du  ikke  være 
urolig  for,  at  den  bliver  øde- 
lagt. 

Opøv  også  sangglæden 
ved  at  synge  med  og  brug 
også  sangbogen  til  at  udpe- 
ge ordene  hos  børnene,  når 
de  begynder  at  læse.  Det 
holder  dem  godt  beskæfti- 
get under  sangene. 

Tag  imod  hjælp  eller  bed 
selv  om  den 

Vi  kan  alle  hjælpe  med  til 
at  få  en  ærbødig  stemning 
under  nadvermøderne  ved 
at  hjælpe  familier  med 
mindre  børn.  Vi  kan  træde 
til,  når  vi  ser,  at  et  barn 
eller  moderen  trænger  til 
det.  Når  man  sidder  alene 
med  flere  børn,  og  et  bliver 
uroligt  og  må  udenfor,  kan 
de  øvrige  børn  også  godt 
blive  urolige.  Det  vil  ofte 
være  nok,  at  en  person  for- 
an eller  bagved  bare  stille 
taler  til  børnene.  Bliver  de 
bare  efterladt  til  sig  selv, 
kan  det  ske,  at  situationen 
hurtigt  udvikler  sig,  og  at 
det  tager  hele  opmærksom- 
heden fra  taleren,  og  ånden 
vil  være  forsvundet. 

Her  føler  jeg,  at  vi  alle 
sammen  har  et  ansvar. 

Flemming  og  Hanne 
Klitgaard 

Ålborg  Ward,  Århus  Stav 

Krabumm! ! ! !  Ah  nej ! ! 
Mit  blik  af  håbløshed  og 
afmagt  når  Hannes,  -  det 
»Uundgåelige«  skete! 
Michelle  (6  år)  og  Lasse 
(8  år)  har  lige  skubbet  en 
malebog  og  en  taske  med 
farver  på  gulvet.  Lennie 
(3  år)  vil  ud,  og  Mike  (10 
år)  nærmest  ligger  på  tværs 
af  bænken  og  gaber  lidt. 


Det  er  søndag  -  vi  er  midt 
under  nadvermødet  -  og  i 
krise!! 

Efterrationalisering  i 
hjemmet:  »Hvad  er  ær- 
bødighed?«, spørger  jeg. 
Ingen  problem,  Mike  sva- 
rer: »Det  er  at  sidde  stille, 
ikke  tegne  eller  snakke, 
kikke  op  på  taleren  og  helst 
have  øjenkontakt!«  Jo,  teo- 
rien fejler  ikke  noget!  Lasse 
har  en  idé:  »1  skal  bare 
have  300  ruller  tape  og  så 
give  os  tape  for  munden!« 
Godt  nok  -  overdrivelse 
fremmer  forståelsen,  men 
det  går  jo  nok  ikke  alligevel. 

Vores  konkrete  forslag,  - 
men  ikke  ufejlbarlige  løs- 
ninger -  til  at  imødegå  pro- 
blemer søndag  formiddag: 

A)  Forberedelse  er  nøglen 
til  succes! 

] .  Tidligt  i  seng  lørdag 
Fredag  er  blevet  vores 


»vær-længe-oppe-aften.« 
Børnene  skal  være  vel 
udhvilede  søndag  morgen. 

2.  Tidligt  op  søndag 

Tøjet  er  gjort  klart  allerede 
lørdag,  og  vi  prøver  at  få  en 
så  harmonisk  start  på  dagen 
som  muligt. 

3.  Kun  én  ting  med 
Hvert  barn  må  kun  med- 
bringe et  stykke  legetøj  af 
den  ikke  larmende  slags. 
(Den  mindste  dog  gerne 
flere  bøger) 

B)  Ved  selve  mødet 

1 .  Ingen  legetøj  før  efter 
omdelingen  af  nadveren 
At  nyde  nadveren  priori- 
terer vi  meget  højt.  Der 
stilles  krav  om  »absolut« 
ro  i  de  få  minutter,  som 
omdelingen  varer. 

2.  Udvælg  én  taler 

Vi  udvælger  een  taler,  som 
vi  beder  de  ældste  om  at 
være  særlige  opmærksom- 


me på  og  vi  snakker  så 
efterfølgende  om  talens 
budskab. 

3.  En  høn  til  talerne 
Når  det  kommer  til  at  lytte 
til  en  taler,  er  vi  alle  børn. 
Børn  elsker  historier, 
eksempler  og  ikke  mindst 
personlige  oplevelser,  som 
vi  har  gjort  os  fortjent  til  at 
tale  om.  Det  kan  vi  meget 
bedre  forholde  os  til  eller 
huske  -  børn  som  voksne. 
Indviklede  teoretiske  og 
generelle  forklaringer  gør  os 
uopmærksomme. 

For  nogle  år  siden  måtte 
enten  Hanne  eller  jeg  van- 
dre gangene  tynde  søndag 
formiddag  med  (mindst)  et 
barn  på  slæb.  I  dag  kan  vi 
opleve  det  meste  af  nadver- 
møderne -  og  glæde  os  over 
det. 

Trods  vores  udfordrende 
børn  -  elsker  vi  dem  over 
alt!! 


Forårskoncert 
i  Odense  2*  Ward 


I  forbindelse  med 
wardskonferencen 
den  6.-7.  maj  blev 
der  afholdt  en 
musikaften,  som 
samlede  lokale 
medlemmer  og 
gæster  samt  stavens 
tilsynsførende 


Lørdag  aften  den  6.  maj 
åbnedes  dørene  til  en 
forårsudsmykket  sal  i 
Lahnsgade  i  Odense.  An- 
ledningen var  den  årlige 
wardskonference,  og  erfa- 
ringen viser,  at  det  er  en 


festlig  måde  at  byde  stavens 
folk  velkomne.  Salen  var 
fyldt  op,  og  ikke  så  få  var 
gæster  udefra.  Wardets  mu- 
sikkomité med  Amanda 
Birk  som  formand  havde 
lagt  et  stort  arbejde  i  arran- 
gementet. 

Biskop  Jørgen  Larsen 
bød  velkommen,  og  alle 
sang,  »I  Danmark  er  jeg 
født«.  Vi  hørte  først  fra  pri- 
marybørnene, 2  dejlige  for- 
årssange,  ledet  af  søster 
Anette  Christiansen.  Flyg- 
let blev  udnyttet  til  soloer, 
bl.a.  spillede  søster  Britta 
Larsen  (Florida)  »Præludi- 
um« af  Bach.  Søster  Anne- 
Marie  Birk  spillede  »Clair 
de  lune«  af  Debusy. 


Wardskoret  sang  under  le- 
delse af  Amanda  Birk:  »Oh 
store  Gud«  samt  »Swing 
low«.  Missionærene  sang 
nogle  friske  westernsange, 
som  særdeles  morsomt  blev 
dirigeret  af  Andreas  Birk,  5 
år.  Unge  piger  sang:  »Du 
som  har  skabt  millioner  af 
systemer«.  Desuden  blev  fi- 
re sangsoloer  fremført. 

Bror  Edmund  Nielsen 
sang  en  dejlig  ægte  dansk 
sang.  Søster  Louise  Vester- 
gaard Poulsen  sang  »Sum- 
mertime« af  Gerswin.  Sø- 
ster Amanda  Birk  sang:  »Be 
that  friend«,  og  søster  Carol 
Birk  sang  »Il  Bacio«.  Søster 
Charlotte  og  bror  Shane 
Curtis  fremførte  et  ameri- 


kansk musikstykke  ved  tit- 
len »The  Promise«.  En  trio 
bestående  af  søster  Anette 
Christiansen,  søster  Aman- 
da Brik  samt  søster  Susanne 
Jakobsen  sang  »Løft  mig 
op«. 

Hele  forsamlingen  run- 
dede af  med  2  dejlige  dan- 
ske sange:  »I  skovens  dybe 
stille  ro  »  og  »Kom  maj,  du 
søde  milde«.  Et  flot,  fyldigt 
og  friskt  program  havde  be- 
taget sit  publikum.  Stem- 
ningen var  fornøjet,  og  der 
blev  iøvrigt  drøftet  musik 
og  andet  resten  af  aftenen 
over  mousserende  solbær- 
saft og  dougnuts. 

Ida  Karnil,  medlem  af 
Odense  2.  Ward,  Århus  Stav. 

Ev^er  i  Københavns  1.  Ward 
samles  til  familieaften! 


I mere  end  to  år  har  en 
gruppe  enlige  voksne 
over  30  år  fra  Københavns 
1 .  ward  hver  anden  mandag 
aften  mødtes  til  familieaf- 
ten. 

Familieeafteneme  fore- 
går på  skift  i  deltagernes 
hjem  . 

-  Alle  har  været  ovenud 
glade  og  taknemmelige  for 
disse  hyggelige  aftener,  for- 
tæller bror  Kaj  Aage  Gram, 
der  er  formand  for  EV-grup- 
pen.  Bror  Gram  tilføjer,  at 
gruppens  deltagere  føler  sig 
styrket  og  opbygget  i  troen 
og  den  indbyrdes  kærlig- 
hed. 

På  disse  aftener  begyn- 
des der  altid  med  en  lektion 
eller  åndelig  tanke. 

-  Der  er  altid  rig  mulig- 
hed for  at  diskutere  emnet 
og  bære  vidnesbyrd,  hvis 
man  har  lyst  til  det,  siger 
bror  Gram. 

I  mange  uger  skiftedes 
deltagerne  i  EV-gruppen  til 
at  fortælle  deres  livshisto- 


rie, hvilket  har  triedført,  at 
alle  i  gruppen  kender  hin- 
anden godt. 

Bror  Gram  fortæller,  at 
dette  øgede  kendskab  til 
hinandens  liv  og  baggrund 
har  medført  en  utrolig  for- 
ståelse og  kærlighed  over 
for  hinanden. 

Ved  lektionens  afslut- 
ning beskæftiger  gruppen 
sig  som  regel  med  en  mor- 
som leg  eller  en  eller  anden 
form  for  hjernegymnastik. 

Aftenens  højdepunkt  er 
for  Ev'erne  som  for  alle  fa- 
milier i  Kirken  forfrisknin- 
gerne. Disse  lækkerier  vari- 
erer fra  uge  til  uge. 

-  I  vores  Ev-gruppe  har 
vi  nye,  lidt  ældre  medlem- 
mer, som  siger,  at  disse  mø- 
der har  hjulpet  dem  til  at 
holde  fast  ved  troen  og 
»jernstangen«,  fortæller 
bror  Gram,  der  i  øvrigt  for- 
fatter kampsange,  der  med 
iver  synges  til  disse  familie- 
aftener. 

SP 


Ved  EV  Familieaften  hos  Gram  den  20  september  1993 

Melodi:  jeg  elsker  den  gamle  den  vaklende  rønne. 

Velkommen  vi  ønsker  hinanden  i  kære 
hver  broder  og  søster  som  hjemmet  forlod 
for  her  nu  at  samles  i  tro  til  Guds  ære 
som  een  stor  familie  i  ånd  og  i  rod. 

Derfor  må  vi  alle  og  glæde  og  hygge 
ja  gerne  opmuntres  i  leg  og  i  skæmt 
med  vidnesbyrd  atter  hinanden  opbygge 
at  Herrens  velsignelser  aldrig  bli'r  glemt. 

At  vide  vi  ej  går  alene  hernede 

at  søskende  også  problemerne  får 

at  Herren  os  hjælper,  når  blot  vi  vil  bede 

og  styrke  hinanden,  så  godt  vi  formår. 

Vi  kender  hinanden  på  ånden  og  sproget 
fra  tidernes  morgen,  før  jorden  blev  skabt, 
husk  alle  problemer  skal  lære  os  noget 
at  stole  på  Herren  og  ej  give  tabt. 

Da  Herren  os  kaldte  og  ånden  gav  svaret, 
blev  lucifers  Kappe  med  et  kastet  ud 
som  i  eventyret  det  blev  åbenbaret 
at  vi  her  er  sønner  og  døtre  af  Gud. 

K.  Aage  Gram 


Enlige  voksne  over  30  fra  Københavns  I .  Ward  er  her  samlet  i  søster  Lis  Jansens  hjem.  (FOTO:  Kaj  Aage  Gram) 

SYNSPUNKT 


Bare  det  nu  holder 
-  ægteskabet! 


Begreber  som  høj 
moral,  uddannelse, 
hensynsfuldhed, 
ærlighed,  arbejd' 
somhed,  pålidelighed, 
livsglæde,  ligevægtig 
og  hjælpsomhed 
er  noget,  vi  som 
medlemmer  af  den 
eneste  sande  kirke 
på  jorden  gerne  vil 
kendes  for 

Der  er  for  mig  ingen 
tvivl  om,  at  det,  at 
være  kendt  for  sådanne 
standarder  og  karakteregen- 
skaber, er  et  af  de  mest  ef- 
fektive missionsredskaber,  vi 
har,  men  det  er  mere  end  det. 

Det  er  også  vigtige  ingre- 
dienser i  fundamentet  for  et 
godt  ægteskab. 

Med  bekymring  ser  vi,  at 
alt  for  mange  ægteskaber 
inden  for  Kirken  bliver  op- 
løst. Det  sker  for  unge,  og 
det  sker  for  ældre  medlem- 
mer; blandt  ledere  såvel 
som  blandt  menige  med- 
lemmer. Nu  er  vi  selvfølge- 
lig ikke  så  mange  medlem- 
mer, så  vi  vejer  meget  i  den 
samlede  statistik,  men  med 
vor  indstilling  og  forståelse 
af  ægteskabet  som  en  hellig 
pagt,  bør  det  betragtes  med 
megen  alvor,  når  blot  ét 
ægteskab  indgået  for  tid  og 
evighed  opløses.  Der  er  tale 
om  et  fejltrin,  en  tilsidesæt- 
telse af  normer,  moralbegre- 
ber og  pagter,  som  enhver 
sidste  dags  hellig  bør  have 
tilstrækkelig  indsigt  i  til 
ikke  at  overtræde,  når  de  er 
indgået. 


Bror  og  søster  Nielsen,  da  de  fur 
(FOTO:  Øvlesen) 


Skilsmisse  tilladt  i  Kirken 

Skilsmisse  er  tilladt,  men 
det  er  ikke  ensbetydende 
med,  at  det  er  et  princip, 
der  kan  anvendes,  uden  det 
får  alvorlige  konsekvenser 
for  de  involverede  parter. 
Det  er  en  udvej  for  noget, 
som  er  værre.  Hvad  det  er, 
må  klarlægges  i  det  enkelte 
tilfælde.  Der  er  imidlertid 
mange,  mange  ting,  der  kan 
og  bør  gøres  for  at  gøre  æg- 
teskabet stærkt,  så  stærkt, 
at  alle  prøvelser  kan  klares. 
Når  der  indgås  en  ægte- 
skabspagt, så  husk  på  1 
Nephi  3:7  »Og  det  skete,  at 
jeg,  Nephi,  sagde  til  min 
fader:  Jeg  vil  gå  og  gøre  det, 
som  Herren  har  befalet,  thi 
jeg  ved,  at  Herren  ikke 
giver  menneskene  nogen 
befaling,  uden  at  han  åbner 
en  udvej  for  dem,  så  at  de 


30  år  siden  blev  gi/t. 


kan  udføre  det,  som  han 
befaler  dem.« 

En  skilsmisse,  hvor  der 
ikke  findes  anden  udvej, 
kan  være  et  skridt  på  vej  til 
udelukkelse,  ophævelse  af 
tempelægteskab  -  ja,  en  to- 
tal adskillelse.  Et  skridt  på 
vej  ud  over  den  grænse, 
hvor  omvendelse,  genop- 
byggelse,  forlig,  tilgivelse 
etc.  er  mulig.  Et  skridt  ud 
ad  den  vej,  som  beskrives  i 
beretningen  i  Alma  30, 
hvor  Korihor  anerkender 
Guds  kraft  og  eksistens, 
men  ikke  er  i  stand  til  at 
omvende  sig,  og  derfor  må 
leve  eller  rettere  dø  med  sin 
forbandelse. 

Uanset  hvilke  prøvelser 
vi  må  gennemgå  i  vort  æg- 
teskab, lad  os  aldrig  komme 
så  vidt.  Tro  ikke,  at  indgå- 
else af  et  nyt  ægteskab  ale- 


ne borger  for  omvendelse. 
Omvendelse  er  erkendelse, 
forståelse  for  den  overtræ- 
delse, man  har  brgået.  An- 
ger er  bod  for  de  tab,  man 
har  påført  andre.  Omven- 
delse er  også  bekendelse 
over  for  Kirken  for  at  få  til- 
givelse og  bekendelse  over 
for  Gud  for  at  få  tilgivelse. 

Trofaste  modtager 
velsignelser 

1  stedet  for  at  komme  i  den- 
ne situation,  hvor  meget 
bedre  er  det  ikke  at  modta- 
ge velsignelserne  ved  at 
være  trofaste  i  den  ægte- 
skabspagt, hvormed  evigt 
ægteskab  besegles.  »Det  er 
en  fejl  at  tro,  at  man  bliver 
stærkere,  fordi  man  har  be- 
gået en  synd  og  derpå  gen- 
nemlever omvendelsens 
principper.  Det  menneske, 
som  modstår  fristelsen  og 
lever  uden  at  begå  synd,  er 
langt  bedre  faren,  end  den, 
som  er  faldet,  uden  hensyn 
til,  hvor  meget  han  omven- 
der sig  bagefter.«  (Tilgivel- 
sens mirakel,  s.  313) 

Grundlaget  for  et  evigt 
ægteskab  påvirkes  i  stor  ud- 
strækning af  forældrene. 
Gennem  opdragelse  og  ek- 
sempel lægges  kimen,  som 
udvikler  den  indstilling, 
hvormed  vi  søger  en  part- 
ner og  opfatter  alvoren  i 
evigt  ægteskab.  Vel  bliver 
vi  udsat  for  mange  påvirk- 
ninger undervejs,  men  for- 
ældrenes ansvar,  som  det 
står  i  L&P  68:25-28,  kan  vi 
ikke  undskylde  med  påvirk- 
ninger og  forhold,  som  vi 
ikke  har  indflydelse  på  - 
der  er  ingen  force  majeure 
regel  her.  Herren  giver  os 
ikke  en  sådan  befaling, 
uden  at  åbne  en  udvej . 

SYNSPUNKT 


Vi  kender  sikkert  vendinger 
som  »Præstens  børn  er  altid 
de  værste«  eller  »Æblet  fal- 
der sjældent  ret  langt  fra 
stammen.«  Mundheld,  der 
kan  bruges  til  at  undskylde 
fejltrin.  Balancen  mellem 
det,  der  er  rigtigt,  og  det, 
der  er  forkert,  er  individuel, 
men  målet,  når  der  er  tale 
om  et  evigt  ægteskab,  er 
klart,  og  pagten,  som  den 
kan  læses  i  L&P  42:22,  skal 
overholdes  for  at  de  velsig- 
nelser, der  er  knyttet  dertil, 
effektueres. 

God  ballast  nødvendig 

Hvis  man  er  opdraget  til  at 
værdsætte  velsignelserne, 
og  man  har  lært,  at  ingen 
velsignelse  gives  uden  ved 
efterlevelse  af  den  lov,  som 
er  knyttet  til  velsignelsen, 
så  vil  man  nøje  overveje, 
hvem  man  involverer  sig 
med.  Så  længe  det  foregår 
ganske  uforpligtende  i  grup- 
per uden  nogen  snedig 
bagtanke,  opøver  man  selv- 
kontrol og  selvbeherskelse, 
man  venter  på  inspiration 
og  vejledning.  Hvis  man 
har  en  god  ballast  som  pas- 
sende alder,  kundskab,  mod- 
tagelighed for  vejledning, 
en  forestilling  om  fremtiden 
bygget  på  uddannelse  og  ar- 
bejde og  ser  frem  til  at  leve 
i  henhold  til  evangeliet,  er 
man  godt  på  vej  til  et  evigt 
ægteskab.  Nogle  kommer 
til  at  vente  længere  og  søge 
længere  end  andre,  men 
dem  som  bygger  deres  frem- 
tid på  forelskelsens  følelser, 
kan  meget  nemt  være  på 
vej  til  et  af  deres  livs  største 
fejltagelser. 

»Kærlighed  ved  første 
blik«  er  da  meget  romantisk 
og  »naturligt«,  men  hvis 
det  ikke  bygger  på  evige 
principper,  og  parterne  ikke 
har  en  solid  baggrund,  er 
chancerne  for  evigt  ægte- 
skab væsentlig  forringet,  al- 
lerede inden  ægteskabet  er 
indgået. 

»Hvis  man  ikke  får  den 
man  elsker,  må  man  elske 
den,  man  får«  er  godt  nok 


Billede  2.  Bror  og  søster  Nielsen  ved  deres  sølvbryllup  for  fem  år 
siden.  (FOTO:  Nielsen) 


at  bygge  på,  men  det  kan 
også  være  udtryk  for  total 
mangel  på  forståelse  for 
evigt  ægteskab;  udtryk  for 
ligegyldighed  over  for  sin 
partner.  Hvis  man  vil  lære 
dvs.  lytte,  studere,  bede  og 
faste  for  at  få  indsigt  i,  hvad 
kærlighed  er,  så  vil  det,  at 
elske  den,  man  får,  være 
det  samme  som  at  vise  ube- 
grænset kærlighed  i  alle  or- 
dets betydninger.  Det  er  i 
virkeligheden  at  leve  op  til 
pagten  om  evigt  ægteskab. 

Begynd  en 
tilpasningsprocess 

Der  er  nogle,  som  styrter 
rundt  for  at  finde  den  ene- 
ste ene  og  bruger  oceaner  af 
tid  på  at  søge  efter  en  part- 
ner, i  stedet  for  at  danne  fa- 
milie og  leve  efter  pagten. 
Forhåbentlig  når  de  deres 
mål,  men  de  løber  en  bety- 
delig større  risiko  end  dem, 
der  gifter  sig,  når  tiden  er 
inde,  og  de  har  fundet  en 
partner,  som  de  holder  af. 
Med  den  rette  indstilling, 
vil  de  straks  begynde  pro- 
cessen med  at  tilpasse  sig 
hinanden  og  blive  et,  - 
stærke  i  troen,  stærke  i  be- 
stræbelserne på  at  efterleve 
pagten,  stærke  i  opdragelse 
af  børn,  stærke  i  at  vise 
hensyn  til  hinanden,  måde- 
hold, arbejde  og  i  at  skabe 


og  dyrke  fælles  interesser. 

De  vil  være  rustet  til  at 
imødegå  prøvelser,  vanske- 
ligheder, opgaver,  klare 
modgang  og  medgang,  og 
de  vil  udelukke,  at  der  kan 
være  plads  til  andre  -  skils- 
misse vil  aldrig  være  løs- 
ningen på  deres  problemer. 
De  vil  være  parate  til  at 
hjælpe  andre  -  og  velegne- 
de dertil  -  og  de  vil  være 
parate  til  at  modtage  hjælp. 
De  vil  være  velsignede. 

Er  ét  ægteskab  umoderne 
eller  ude  af  trit  med  sam- 
fundet? Skal  man  have  lov 
til  at  prøve  sig  frem?  Hvis 
man  kender  de  regler  og 
normer,  som  Herren  har 
fastsat,  vil  vi  være  upåvir- 
kelige af  samfundets  normer 
og  regler,  og  vi  vil  være  lyk- 
keligere. Ugudelighed  har 
aldrig  været  lykken  (Alma 
41:10). 

Ægteskab  bygget  på 
fællesskab  og  forståelse 

Mit  ægteskab  har  varet  i  30 
år.  Uden  problemer?  -  nej. 
Uden  fejltrin?  -  nej.  Men 
vi  har  holdt  sammen,  vi  har 
bygget  vort  ægteskab  på 
fællesskab,  forståelse,  sym- 
pati, ærlighed  og  mange  an- 
dre vigtige  ingredienser  og 
krydret  med  kærlighed.  Vi 
har  3  børn,  som  har  et 
hjem,  en  far  og  mor,  de  hol- 


der af,  og  som  holder  af 
dem.  Det  er  vi  lykkelige 
over,  og  vi  håber  intet, 
hverken  arbejde,  andre  per- 
soner, kirken  eller  noget 
som  helst,  skal  slå  vort  æg- 
teskab itu.  Det  skal  vare 
evigt,  hvis  vi  på  nogen  må- 
de kan  gøre  os  fortjent  til 
det. 

Hvis  man  sent  i  livet  får 
kundskab  og  dermed  ønske 
om  evigt  ægteskab,  kan 
man  have  forpasset  mulig- 
heden for  gradvis  udvikling 
og  kundskab,  som  de,  der 
vokser  op  i  Kirken,  har  haft 
chance  for  at  få.  Det  er  vig- 
tigt at  forstå,  at  ingen  vel- 
signelser tilbageholdes  og 
ingen  krav  formindskes,  når 
det  gælder  om  at  leve  op  til 
en  lov,  som  er  forbundet 
med  pagter  indgået  med 
Herren.  Gennem  velsignel- 
ser fra  Herren  vil  enhver 
kunne  leve  op  til  lovens 
krav,  og  der  er  ikke  noget, 
der  hedder,  at  det  er  for 
sent,  når  vi  taler  om  mang- 
lende muligheder.  Kun  gen- 
nem bevidst  forkastelse  og 
overtrædelse,  kan  vi  gøre 
det  umuligt  at  bringe  os  i 
en  situation,  hvor  vi  vil 
kunne  modtage  Herrens 
velsignelser. 

Søg  hjælp  i  tide 

Optimisten  siger:  »Så  læn- 
ge der  er  liv,  er  der  håb«  - 
Lad  os  gøre  ægteskabet  til 
noget  levende.  Det  er  vist 
meget  få,  der  ikke  oplever 
uoverensstemmelser,  som 
kan  synes  uløselige,  fejltrin 
som  synes  utilgivelige  osv. 
Der  findes  utallige  advars- 
ler, gode  råd  og  retningsli- 
nier i  skriften,  i  bøger  og 
pjecer,  der  handler  om  æg- 
teskab. Der  findes  ægte- 
skabsrådgivere, venner  og 
veninder,  -  de  er  der  bare 
ikke,  når  udfordringerne 
kommer.  Det  siges,  at  et 
godt  skænderi  renser  luften. 
Det  slår  skår  i  ægteskab- 
spagten, gør  det,  og  det  lø- 
ser ikke  opgaverne.  Det  kan 
til  tider  kue  den  ene  part 
eller  give  anledning  til,  at 

man  flygter  fra  det  egentli- 
ge. Benyt  den  hjælp,  der 
tilbydes  gennem  de  kanaler, 
der  findes  i  kirken.  Benyt 
præstedømmets  muligheder 
for  at  velsigne  og  vejlede. 
Benyt  venner,  hjemme- 
lærer, kvorumspræsident  og 
biskop,  men  gør  det  hurtigt, 
ægteskabet  er  så  vigtigt,  at 
hjælp  altid  er  på  sin  plads, 
men  beslutningerne  skal  ta- 
ges af  parterne  selv. 

Studium  er  vigtigt. 
Gennem  studium  tilegner 
vi  os  viden.  Ved  at  læse 
L&P  93:27-28  får  vi  belæ- 
ring om,  at  vi  ved  at  holde 
budene  vil  modtage  sand- 
hed og  lys.  Ved  at  læse  i 


Tilgivelsens  mirakel  måske 
særligt  kap.  17,  men  også 
andre  gode  bøger,  får  man 
gode  og  vigtige  retnings- 
linier og  råd. 

Det  vigtigste  er  dog  ind- 
stillingen hos  ægtefæller. 
Indstillingen  til,  at  ægte- 
skabet er  en  forordning, 
indstiftet  af  Gud,  hvorigen- 
nem mand  og  kvinde  ud- 
vikler vigtige  egenskaber  og 
forbereder  sig  til  evigheden. 
Hvis  det  bruges  som  legali- 
sering for  at  tilfredsstille  de 
lyster,  vi  som  mennesker  er 
udstyret  med,  snarere  end 
til  at  kontrollere  og  udvikle 
dem,  har  vi  valgt  en  forkert 
kurs.  Undlader  man  at  tage 


stilling,  kan  man  sammen- 
lignes med  en  mand,  der  ik- 
ke ved,  hvilken  havn  han 
søger,  hvorved  ingen  vil 
være  den  rigtige. 

Evigt  ægteskab  -  evig 
kærlighed 

Evigt  ægteskab  er  evigt,  - 
en  evig  udvikling  af  kærlig- 
hed. Når  ægteskabet  bruges 
til  det,  det  er  beregnet  til, 
er  der  ikke  plads  til  fejlta- 
gelser, som  ikke  kan  opret- 
tes, der  er  faktisk  hverken 
tid  eller  plads.  Når  det  alli- 
gevel sker,  så  få  genoprettet 
skaden,  gennemgå  omven- 
delsens principper,  læg  kur- 
sen om,  ret  skuden  op,  til- 


kald hjælp,  så  snart  faren  el- 
ler fejlen  konstateres.  Tillad 
hjælp  og  husk,  at  når  vi  er  i 
vore  medmenneskers  tjene- 
ste, tjener  vi  blot  Gud. 

Evigt  ægteskab  betyder, 
at  vi  kommer  i  sikker  havn. 
Ikke  af  os  selv,  men  ved  fæl- 
les hjælp. 

Søren  Nielsen,  er  søndags- 
skokpræsident  i  Frederiksham 
Gren. 

Artikler  til  rubrikken 
»Synspunkt«  i  Kirkenyt 
modtages  gerne.  Kontakt 
eventuelt  bladets  redaktør 
Susanne  Perkins  for  infor- 
mation om  emner  og  format. 

Enighed  om 
pengene 


Ved  velfærdsmødet  i 
forbindelse  med  april- 
konferencen i  1975  holdt 
ældste  Marvin  J.  Ashton  fra 
De  Tolvs  Råd  en  tale,  og  ud 
fra  denne  tale  er  der  udar- 
bejdet et  lille  hæfte  med 
gode  råd  og  vejledning  til 
styring  af  familiens  økono- 
mi. 

1  hæftet  finder  vi  gode 
forslag  til,  hvordan  man 
sammen  kan  styre  familiens 
økonomi,  lægge  budget  og 
på  en  nem  og  smertefri  må- 
de få  sin  gæld  afviklet. 

Ældste  Ashton  fortæller, 
at  styring  af  familiens  øko- 
nomi bør  ske  i  fællesskab 
mellem  mand  og  hustru,  og 
at  børnene,  når  de  er  gamle 
nok,  i  begrænset  omfang 
også  kan  deltage  i  beslut- 
ninger omkring  økonomi- 
en. Ved  brug  af  gode  illu- 
strationer og  eksempler,  gi- 
ver han  os  gode  forslag,  så 
vi  kan  prioritere,  sætte  mål 
og  udarbejde  et  godt  og  ef- 


fektivt budget,  som  passer 
til  den  enkelte  families  eller 
persons  situation. 

Dette  hæfte  er  et  godt 
reskab  for  enhver  og  kan  fås 
ved  henvendelse  på  kirke- 
biblioteket i  wardet  eller 
grenen. 

RED 


Enighed 
rengene 


VFJI.EDNING 

m. 

FAMILIHNS 

Hæftet  enighed  om  penge  kan 
bestilles  på  dit  wards/grens 
bibliotek. 


Fødselsdag  i 
Randers 


Søster  Julie  Skov, 
Randers  Gren,  fyldte 
den  14  April  1995  90  år. 


»Kirkenyt«  ønsker  søster 
Skov  hjertelig  tillykke. 
(FOTO:  Takle) 

